zdravstveni pregled : strana 2 : Južne vesti\nBlizu 1.000 pacijenata prošlo kroz besplatne preglede u Nišu\n10:27, 8. 4. 2019.\nSluh i glas, krvni pritisak i nivo šećera u krvi proverilo je u nedelju, 7. aprila, preko 500 građana u Kliničkom centru i više od 400 pacijenata u Domu zdravlja Niš na besplatnim preventivnim pregledima koji su organizovani na Svetski dan zdravlja.\n12:48, 5. 4. 2019.\nBesplatna provera pritiska i nivoa šećera u krvi u petak u Leskovcu\n13:17, 27. 3. 2019.\nKoliko su važni preventivni pregledi, kako i zbog čega nastaje rak debelog creva, Leskovčani će moći da se informišu u petak, 29. marta od 12 do 15 sati ispred Leskovačkog kulturnog centra. U tom periodu, kažu u Zavodu za javno zdravlje, građani će moći besplatno da provere krvni pritisak, izmere šećer i dobiju koristan savet od lekara.\nPreventivni pregledi sluha u martu u Zdravstvenom centru Vranje\n15:52, 12. 3. 2019.\nNaredne tri nedelje, počev od 14. marta, Zdravstveni centar u Vranju organizuje akciju besplatnih preventivnih pregleda sluha. Građani će imati prilike da na preglede odu svake srede i četvrtka do kraja meseca u ORL ambulanti, u terminu od 10 do 14 sati.\nPreventivni pregledi sluha u martu na niškoj ORL klinici\n13:31, 5. 3. 2019.\nNiška Klinika za bolesti uha, grla i nosa (ORL) je proglasila mart mesecom sluha, a direktor Dušan Milisavljević najavljuje da će tim povodom svake nedelje, počev od 10. marta, organizovati preventivne preglede od 9 do 15 sati. Pozvao je sve građane da dođu na pregled i provere sluh, jer je to najbolji način prevencije.\n10:31, 15. 12. 2018.\nGrađani koji nemaju zdravstvenu knjižicu moći će u nedelju, 16. decembra, od 8 do 16 sati, besplatno da urade pulmološke preglede i analize krvi na tumor markere debelog creva, ali i da provere vid. Akcija se organizuje u zdravstvenim ustanovama u Leskovcu, Nišu, Pirotu, Prokuplju i Vranju.\n08:15, 7. 12. 2018.\nPreventivni urološki pregledi za muškarce ove nedelje u KC Niš\n10:40, 19. 11. 2018.\nTokom cele nedelje, od danas do petka 23. novembra, u niškom Kliničkom centru će svi zainteresovani muškarci tokom popodneva moći da urade preventivne preglede poput testiranja vrednosti tumorskih markera za prostatu, ultrazvuk testisa, rektalni i druge urološke preglede.\nSutra u niškom Domu zdravlja besplatni pregledi pluća\n20:04, 14. 11. 2018.\nSpirometriju - test za ispitivanje plućne funkcije, savetovanje sa zdravstvenim profesionalcima, kao i procenu rizika za nastanak hronične opstruktivne bolesti pluća moći će da izvrše pacijenti u četvrtak, 15. novembra u centralnom holu niškog Doma zdravlja.\nProkupčani danas mogu besplatno da provere pritisak i šećer u krvi\n10:47, 14. 11. 2018.\nKoristan savet o dijabetesu, uz proveru krvog pritiska i šećera u krvi, moći će besplatno da urade i čuju u centru Prokuplja svi zainteresovani građani danas od 11 do 13 sati. Akcija Doma zdravlja u Prokuplju se organizuje povodom Svetskog dana borbe protiv dijabetesa.\nOpet veliko interesovanje Nišlija za preventivne preglede\n08:02, 29. 10. 2018.\nOko 750 građana je i ovog meseca u sklopu akcije besplatnih preventivnih pregleda, kako kažu u niškom Kliničkom centru, odradilo ultrazvuk stomaka, a žene mamografski pregled. Veliki broj njih je proverilo i krvnu sliku u niškom Domu zdravlja. U Vranju obavljeno kod 249 pacijenata obavljeno 280 pregleda.\nMamograf, eho stomaka i analiza krvi bez uputa u nedelju na jugu Srbije\n08:42, 27. 10. 2018.\nNastavak akcija preventivnih pregleda, koje dovode hiljade ljudi u zdravstvene ustanove i centre na jugu Srbije, najavljen je za nedelju 28. oktobar. Od 8 do 16 sati čak i oni koji nemaju zdravstvenu knjižicu, moći će da obave ultrazvuk abdomena bez zakazivanja, a žene starije od 50 godina i mamografski pregled dojki. Na isti način, građani moći da provere nivo masnoća u krvi u Nišu, Leskovcu, Pirotu, Vranju i Prokuplju.\nVojni lekari u prokupačkim selima\n09:10, 23. 10. 2018.\nSvi meštani nekoliko prokupačkih sela u kojima ne postoji zdravstvena ambulanta i gde uglavnom žive stariji ljudi, moći će da obave preventivne preglede, da izmere pritisak i šećer u krvi i odrade EKG u sklopu akcije “Vojni lekar na selu“ koju besplatno realizuje Komanda III brigade kopnene vojske Srbije.\n15:44, 22. 10. 2018.\nPacijenti koji zbog kolorektalnog karcinoma ili neke druge bolesti digestivnog trakta “nose” stomu - otvor na prednjem trbušnom zidu, moći će da se pregledaju, porazgovaraju sa hirurzima i stoma sestrama, kao i članovima udruženja “Nilko” u četvrtak 25. oktobra od 14 do 19 sati u Stoma centru niškog Kliničkog centra. Cilj akcije je, kažu organizatori, da pacijenti shvate da život sa stomom nije bauk i da ona “čuva glavu”, kao i da im se pruži dodatna psihološka pomoć.\n17:08, 21. 9. 2018.\nGrađani koji nemaju zdravstvenu knjižicu će i ove nedelje, 23. septembra, moći besplatno da odu na kardiološke preglede i urade analize krvi na tumor markere prostate i jajnika, a akcija se organizuje u zdravstvenim ustanovama u Nišu, Leskovcu, Vranju i Prokuplju.\nU niškoj Vojnoj bolnici besplatni preventivni pregledi\n13:09, 26. 7. 2018.\nNa specijalističke preglede će građani moći da odu u nedelju 29. jula od 8 do 14 sati, a lekari niške Vojne bolnice obavljaće kardiološke, neurološke, urološke i druge preventivne preglede.\n16:51, 21. 5. 2018.\nIako su iz niškog Doma zdravlja pozvali na besplatne preglede kože radi prevencije raka, mnoge Nišlije bile su iznenađene kada su im sestre tražile upute i pokazivale spiskove već prijavljenih. U Domu zdravlja kažu da su mogli da se pregledaju oni koji su bili prijavljeni preko kampanje Euromelanoma i "da nisu razmišljali o tome" da to i naglase u saopštenju.\nVeliko interesovanje građana za besplatne preglede u niškom Kliničkom centru\n19:30, 20. 5. 2018.\nI ovog meseca, kako kažu u niškom Kliničkom centru, preventivni kardiološki pregledi, kao i provera holesterola u krvi i pregled kože, privukli su veliki broj građana. Samo do 16 sati, dodaju, obavljeno je skoro 700 pregleda.


RTS :: "Uobraženi bolesnik" izveden u Zagrebu\nKultura "Uobraženi bolesnik" izveden u Zagrebu\n"Uobraženi bolesnik" izveden u Zagrebu\npetak, 22. jan 2016, 23:12 -> 11:03\nJugoslovensko dramsko pozorište (JDP) večeras je, prvi put nakon 30 godina, nastupilo u Hrvatskom narodnom kazalištu (HNK) Zagreb, gde je izvelo predstavu "Uobraženi bolesnik" J. P. Molijera, u režiji srpskog reditelja Jagoša Markovića.\nDvorana HNK-a bila je ispunjena do poslednjeg mesta, a publika je glumce nagradila aplauzom i ovacijama.\nGlavu ulogu igrao je Dragan Mićanović koji je novinarima, na prijemu nakon predstave, rekao da su utisci posle predstave i prijem publike fantastični.\n"Kada je predstava izašla u Beogradu bilo je malo skepse i poprilično loših kritika, ali, eto, mi smo i pored toga uspeli da predstavu, igranjem, skupimo da se lepo i dobro osećamo u njoj tako da mislim da publika to prepoznaje", rekao je Mićanović.\nU publici je bio i gradski menadžer Goran Vesić koji je novinarima rekao da su glumci JDP-a večerašnjim nastupom puno uradili za promociju Beograda i srpske kulture.\n"Nastup je odličan način saradnje dve prestonice, ali i promociju srpske kulture", ocenio je Vesić.\nDirektorka JDP-a Tamara Vučković-Manojlović kaže da je veoma zadovljna. "JDP je u HNK-u posle 30 godina, ali svih poslednjih godina JDP je bio prisutan u Zagrebu... ovo je jedna od novijih predstava, 'Uobraženi bolesnik' i sad smo posle 30 godina prvi put ovde", istakla je ona.\nPodsetivši da je JDP u HNK-u poslednji put nastupilo 1986. godine, ona je naglasila značaj ponovno uspostavljene saradnje pozorišnih kuća.\nDvorana HNK-a bila je ispunjena do poslenjeg meesta, a u publici je bio i mitropolit zagrebačko-ljubljanski, vladika Porfirije.\nVečerašnje gostovanje je nastavak ponovno uspostavljene saradnje dve pozorišne kuće započete u junu prošle godine, kada su glumci HNK na sceni Ljuba Tadić JDP-a izveli predstavu "Vučjak" Miroslava Krleže, u režiji Ivice Buljana.\nU predstavi "Uobraženi bolesnik" nastupili su glumci Dragan Mićanović, Radovan Vujović, Jelisaveta Sablić, Goran Šušljik, Vlasta Velisavljević, Bojan Dimitrijević, Nebojša Milovanović, Slobodan Tešić, Marta Bjelica, Mladen Sovilj i Miloš Jevtović.\nMarković, uz režiju, potpisuje i adaptaciju, scenografiju kao i izbor muzike, kostimografkinja je Bojana Nikitović, a svetlo je oblikovao Mile Buturović.


U saobraćajnim nesrećama u 2005. godini poginulo je četvoro dece. Na teritoriji grada Beograda, u proteklih pet godina, lakše ili teže u saobraćajnim nesrećama povređeno je oko 2.500 dece, odnosno 40 odsto od ukupnog broja nastradale dece u Srbiji.\nGrad je u saradnji sa sekretarijatima za saobraćaj i obrazovanje, da bi se povećala bezbednost dece u saobraćaju, počeo akciju "Zaštitimo decu u saobraćaju" i projekat "Deset lekcija koje život znače".\n- Pre pet godina najavili smo veće angažovanje na bezbednosti dece u saobraćaju. Nismo bili svesni u šta ulazimo. Cilj nam je da nastradale dece ne bude. Ali, moraju da nam pomognu i sama deca, kao i učitelji, roditelji i nadležne institucije - rekla je Radmila Hrustanović, zamenik gradonačelnika.\nKrsto Lipovac, jedan od učesnika u projektu i profesor na Saobraćajnom fakultetu, napominje da u 70 odsto slučajeva stradaju pešaci i da su najugroženije zone oko osnovnih škola.\n- Sekretarijat za saobraćaj obradio je podatke za više od 20 zona oko škola i realizovao istraživanja. Međutim, nije dovoljno samo obeležiti pešačke prelaze, pojačati policijske kontrole ili postaviti ležeće policajce. Neophodno je da decu naučimo kako da se ponašaju u saobraćaju i da podignemo nivo saobraćajne kulture učenika - objašnjava Lipovac.


Savez komunističke omladine Jugoslavije je obeležio 30 godina od obnove manifestacijom održanom ispred Grombnice narodnih heroja na Kalemgdanu u Beogradu. Ovaj jubilej će biti proslavljen raznim manifestacijama tokom cele godine, a najznačajnija će se odigrati na leto kada bude bio sastanak evropskih komunističkih omladina u Beogradu. Zbog epidemiološke situacije, ovaj događaj obeležen je simbolično, mitingom ispred Grobnice narodnih heroja na Kalemegdanu, gde je sahranjen legendarni sekretar SKOJ-a Ivo Lola Ribar. Ovaj spomenik kulture koji je pod zaštitom grada Beograda je permanentno na meti napada fašističkih grupa, te je to bio razlog zašto smo mi sa tog mesta poručili da su “NAŠI KORENI NEUNIŠTIVI”! U sklopu obeležavanja 30 godina od obnove našeg omladinskog Saveza, zahtevaćemo da se narodnom heroju i legendarnom sekretaru SKOJ-a Ivi Loli Ribaru vrati jedna od centralnih ulica u Beogradu koja je promenjena 1997. godine. Takođe, SKOJ će nastaviti da zahteva od JP “ Beogradska tvrđava” da postavi kamere na Grobnici narodnih heroja i na taj način spreči dalja skrnavljenja.\nNa samom skupu, prvi se obratio Generani sekretar Nove komunističke partije Jugoslavije, drug Aleksandar Banjanac. On je istako da SKOJ ne predstavlja ukrasno cveće za našu partiju, kao što je to slučaj sa drugim buržoaskim partijama, već da je on rasadnik kadrova naše partije. Drug Banjanac je napomenuo da potvrda takvog odnosa leži u tome da je naša omladinska organizacija možda i prepoznatljivija u javnosti od partije.\nNakon druga Banjanca, obratio se član sekretarijata SKOJ-a, drug Miloš Karavezić koji je govorio o istorijatu naše omladine i podvkao značaj borbe našeg omladinskog Saveza tokom protekle 3 decenije.\nNa kraju, skupu se obratio Prvi sekretar SKOJ-a, drug Aleksandar Đenić, koji je istakao da naš omladinksi Savez svesno sa mesta gde su sahranjeni narodni heroji i legendarni sekretar SKOJ-a, Ivo Lola Ribar poručujemo da su “NAŠI KORENI NEUNIŠTIVI”. On je napomenuo da za proteklih 30 godina je bilo partija koje su decenijama bile na vlasti, ali da su nestale sa političke scene i da ih se danas niko ne seća, jer je njihov interes bio jedino pljačkanje naroda, za razliku od SKOJ-a i naše partije koji se bore za interese običnog radnog čoveka. Drug Đenić je napomenuo da se stablo može odseći, ali da će uvek izbiti nove mladice koje će se boriti za socijalističku alterntivu i komunističku perspektivu, te da koliko god pokušavali da nas unište, da je praksa pokazala da su “NAŠI KORENI NEUNIŠTIVI”.\nNakon govora, Generalni sekretar NKPJ, drug Aleksandar Banjanac uručio je knjižice novim članovima, a zatim u prostorijama partije je održana projekcija filma “Ja sam Danijel Bljek”, britanskog reditelja Kena Louča čime je manifestacija završena.\nTags: omladina revolucionarne-tradicije\nPrevious: ODRŽANA KONFERENCIJA ZA ŠTAMPU INICIJATIVE ZA FORMIRANJE “LISTE KOMUNISTA I SOCIJALISTA”\nNext: 80 GODINA OD IGMANSKOG MARŠA


“Ribarske svađe”, prva od sedam premijera u Gračanici GracanicaOnline.Info\n“Ribarske svađe”, prva od sedam premijera u Gračanici\nDelo Karla Goldonija “Ribarske svađe”, u režiji Milana Karadžića i izvođenju Prištinskog narodnog pozorišta,\nDelo Karla Goldonija “Ribarske svađe”, u režiji Milana Karadžića i izvođenju Prištinskog narodnog pozorišta, premijerno je večeras videla publika u Domu Kulture u Gračanici. To je prva, od sedam premijera koje će ovo pozorište izvesti u Gračanici, rekao je na konferenciji za medije direktor Narodnog pozorišta, Predrag Radonjić.\nManje publike nego što bi bilo da nije pandemije i mera ogranilenog okupljanja, sa zadovoljstvom je odgledalo predstavu, koju je reditelj Milan Karadžić, umesto u malo selo u Italiji u doba renesenase, smestio u jedno crnogorsko primorsko mesto i u šezdesete godine prošlog veka.\nDirektor Narodnog pozorišta u Prištini Predrag Radonjić, najavio je još šest premijera u Domu culture u Gračanici.\n„Počinjemo sa `Ribarskim svađama` večeras, nakon toga 9. februara igraćemo `Antigonu` u režiji Nenada Todorovića, 24. februara nas očekuje predstava `Placebo` Aleksandra Jugovića u režiji Isidore Goncić. Nakon toga, predstava koju radimo u kooprodukciji sa Srpskim narodnim pozorištem iz Novog Sada i Narodnim Pozorištem u Nišu `Deobe` Dobrice Ćosića u režiji Juga Radivojevića, a do kraja prolećnog dela sezone očekuje nas i predstava `Uloga moje porodice u svetskoj revoluciji` u kooprodukciji sa Kruševačkim pozorištem koju režira Igor Vuković i `Hjduci` u režiji Anđelke Nikolić, koji radimo u koprodukciji sa Sterijinim pozorjem“, rekao je Radonjić.\nTags: Dom kulture Gračanica Narodno pozorište Priština prva od sedam premijera u Gračanici Ribarske svađe\nPrevious Premijera predstave „Ribarske svađe“ u Gračanici\nNext Počinje likovna kolonija „Jesen u Prizrenu“\n26. septembra 2021., 05:28


Kompletni poslovni profili - TalkB2B\nHome Paketi i cene Kompletni poslovni profili\nOd Osnovnog paketa\nJednostavna i brza registracija i uređivanje profila učesnika i organizacije\nPomoću našeg savremenog i jednostavnog korisničkog interfejsa učesnici se mogu registrovati i uređivati profile za vaš događaj na veoma jednostavan i brz način.\nUnapređeni organizacioni profil\nU osnovnom paketu svaki učesnik ima svoj organizacioni profil, a od premium paketa sistem omogućava i kreiranje zajedničkog profila organizacije za više učesnika.\nUčesnicima je omogućeno da pozovu svoje kolege da zajedno uređuju i dele jedan profil organizacije uz mogućnost dodeljivanja prava ko sme da uređuje profil. Na profilu organizacije se prikazuju informacije o predavanjima i kooperativnim profilima svih učesnika organizacije ukoliko postoje.\nOrganizator ima opciju da definiše koje sve vrste kooperativnih profila mogu da se prave na platformi (ponude, potražnje, ideje...) i da definiše potrebne informacije za profil. Kooperativne profile je moguće posebno pretraživati.


Vučić pisao Dodiku: Poštovani predsedniče, sve razumem... - 05.10.2018, Sputnik Srbija\nVučić pisao Dodiku: Poštovani predsedniče, sve razumem...\nPredsednik Srbije Aleksandar Vučić uputio je pismo predsedniku Republike Srpske Miloradu Dodiku, u kojem je izrazio veliko žaljenje što neće učestvovati u važnoj... 05.10.2018, Sputnik Srbija\nPredsednik Srbije Aleksandar Vučić uputio je pismo predsedniku Republike Srpske Miloradu Dodiku, u kojem je izrazio veliko žaljenje što neće učestvovati u važnoj i veličanstvenoj ceremoniji otvaranja bolnice Srbija u Istočnom Sarajevu.\n4 Oktobar 2018, 20:55\nVučić je izrazio i razumevanje što je lider SNSD i kandidat za srpskog člana Predsedništva BiH, od njega tražio da ne prisustvuje tom događaju koji su, kako kaže, dugo i temeljno planirali.\nPredsednik Dodik je u juče upućenom pismu zamolio predsednika Vučića da odloži ranije planiranu posetu Istočnom Sarajevu za posle izbora u BiH.\nPredsednik Vučić u pismu Dodiku, međutim, primećuje da je u Bosnu i Hercegovinu, u izbornu kampanju, stigao hrvatski premijer Andrej Plenković, ali, kako je naveo, gotovo niko, pogotovo ne iz Evropske unije, nije optužio Hrvatsku za direktno mešanje u unutrašnje stvari BiH, kao što niko nije optuživao Sarajevo za mešanje u stvari drugih država čiji su lideri kretali u izborne kampanje upravo iz glavnog grada Bosne i Hercegovine.\n„I vama i meni je sasvim jasno da postoji dežurni krivac, a to smo mi Srbi. Upravo zato, saradnja Srbije i Srpske, u skladu sa Dejtonskim mirovnim sporazumom, u budućnosti mora da bude sveobuhvatna i snažnija. To niko ne može da nam zabrani, niti to smemo da im dozvolimo.“\nPredsednik Vučić je u pismu izrazio i žaljenje što zbog nedolaska neće biti u prilici da sa Dodikom razgovara o, kako je naveo, brojnim zajedničkim projektima i podršci države Srbije Republici Srpskoj i njenom narodu.\n„U potpunosti razumem to što ste od mene tražili da danas ne prisustvujem događaju koji smo dugo i temeljno pripremali, i to, poštovani predsedniče, govori o vašoj odgovornosti i brizi za celinu interesa srpskog naroda. Napadi kojima je Srbija bila izložena tokom izborne kampanje u Bosni i Hercegovini, nisu nikakva novost“, naveo je Vučić.\n4 Oktobar 2018, 17:30\nNovost je, istakao je, to da su u tim napadima i optužbama učestvovali i neki srpski političari i analitičari, računajući da će time dobiti širu podršku dela međunarodne zajednice u ostvarenju ličnih interesa.\n„Svejedno, zahvalan sam vama na razumevanju, posebno našem narodu u Srpskoj, koji voli Srbiju, i obećavam vam da će pomoć i razvojna podrška Srbije Srpskoj biti samo veća i snažnija“, poručio je Vučić, koji je još jednom čestitao narodu Istočnog Sarajeva otvaranje divne bolnice, u veri i nadi da će uskoro moći da se obrati narodu sarajevsko-romanijskog kraja i zahvalim za svu ljubav koju gaje prema Srbiji.\n„Na kraju, poštovani predsedniče, želim Srpskoj i Bosni i Hercegovini mirne, demokratske i uspešne izbore“, navodi se u pismu predsednika upućenom Dodiku, saopštila Pres služba Predsednika.


Najgora situacija je na mostu "Gazela", pre svega u pravcu ka centru Beograda, a na Autokomandi je situacija standardno loša.\nPotrebno je mnogo vremena za uključenje na Autokomandu iz pravca Novog Beograda.\nU ostalim delovima grada situacija još nije toliko alarmantna.\nNa Slaviji, Pančevačkom mostu i u drugim delovima grada nema većih zadržavanja.\nVelike gužve su zabeležene na Banovom brdu i Žarkovu.\nVodovodska ulica je, kako saznajemo, zatvorena.\nBeograd saobraćaj gužve gužve u Beogradu Saobraćaj u Beogradu naksi kamere gužve Beograd Beograd vesti


izjave - Dnevni list Danas\nPočetna » izjave\nPretnje zbog izjava Danasu\nBivši arbitar i nekadašnji predsednik Sudijske komisije FSS Miroslav Radoman prijavio je policiji u Novom Sadu da je preko telefona dobio pretnje zbog izjava za list Danas koje su prenete u utorak u okviru teksta „Sudije ukrale šou igračima“.\nPiše: V. Živanović 9. 10. 2019.\nDSS: Neznalačke izjave Mekalistera i Lajčaka\nDemokratska stranka Srbije (DSS) ocenila je danas da su „potpuno besmislene i neznalačke“ izjave predsednika spoljnopolitičkog komiteta u Evropskom parlamentu Dejvida Mekalistera i šefa slovačke diplomatije Miroslava Lajčaka da će u pristupnim pregovorima s EU Srbija morati da otkaže novi trgovinski sporazum sa Evroazijskom ekonomskom unijom.\nPremijer Hrvatske Andrej Plenković izjavio je danas u Zagrebu da vladajuća Hrvatska demokratska zajednica (HDZ) smatra neprimerenim izjave svog koalicionog partnera, predsednika Samostalne demokratske srpske stranke (SDSS) Milorada Pupovca i da od njega očekuje da ne doprinosi polarizaciji.\nSANU: Iza izjava ne stoji uvek SANU\nIzvršni odbor Srpske akademije nauka i umetnosti (SANU) saopštio je da Akademija podržava potrebu svojih članova da kao pojedinci iznose svoja mišljenja o različitim problemima društva, ali da to nikako ne znači da iza njih po pravilu stoji kolektivno promišljanje ili jednoglasje.\nAmbasador Srbije u Podgorici pozvan na razgovor zbog izjava srpskih zvaničnika\nEgipatski ministar spoljnih poslova Sameh Šukri izjavio je danas da su „neodgovorne“ tvrdnje predsednika Turske Redžepa Tajipa Erdogana o uzroku smrti bivšeg egipatskog predsednika Muhameda Morsija.\nPiše: Beta-AFP 20. 6. 2019.\nApsurdne izjave domaćih političara po kojima ćemo pamtiti 2018.\nI 2018. godina bila je bogata čudnim i apsurdnim izjavama političara i drugih javnih ličnosti koje svojim delovanjem duboko sežu u sferu politike.\nPiše: Istinomer 3. 1. 2019.\nNezavisno udruženje novinara Srbije (NUNS) i Nezavisno društvo novinara Vojvodine (NDNV) ocenili su da su izjave funkcionera BIA Marka Parezanovića i predsednika Srbije Aleksandra Vučića da u pojedinim medijima, nevladinim organizacijama i opozicionim partijama deluju strani agenti – izuzetno opasne.\nĐilas: Vučić i njegova familija su najbogatiji Srbi danas\nIzjava predsednika Aleksandra Vučića da ljudi u Srbiji lepo žive i sa 200 evra ne samo da ne odgovara stvarnosti, već vređa inteligenciju građana, saglasni su sagovornici Danasa.\nPiše: K. Živanović 7. 9. 2018.\nPrema listi koju je objavio Gugl najpretraživaniji pojam u #Srbija ove godine bila je „Zadruga“, a slede „Pad berli… https://t.co/Te6PBz7wpP\nViše #Corax karikatura pogledajte na portalu #Danas https://t.co/z9Cwd2KGOg https://t.co/RIWHwKlgxT\n„Umesto da se vrh MUP bavi izjednačavanjem zarada zaposlenih, gde su zarade generala ili državnih sekretara, gotovo… https://t.co/u0RkwXaGPG


Pajtić: Tužiću Dnevnik zbog iznošenja neistina\nPredsednik Pokrajinske vlade Bojan Pajtić najavio je danas da će podneti tužbu za klevetu protiv dnevnog lista Dnevnik iz Novog Sada zbog iznošenja neistina o pokretanju istrage protiv njega i još trojice policajaca, kao i da se neće odazivati na eventualne pozive da učestvuje u tom postupku.\nList Dnevnik preneo je da je Više javno tužilaštvo u Novom Sadu naredilo da se pokrene istraga protiv Pajtića i trojice policajaca zbog navodnog ugrožavanja sigurnosti vlasnika novosadske agencije „Gvozden“ Uglješe Grgura.\nMedjutim, za N1 je danas potvrdjeno iz Višeg javnog tužilaštva u Novom Sadu, da oni, kao ni Osnovno javno tužilaštvo u Novom Sadu, nisu doneli naredbu o sprovodjenju istrage protiv Bojana Pajtića i policijskih službenika Željka Trajkovića, Nenada Armuša i Branislava Eremića.\n„Odgovor Tužilaštva vidim kao demanti, a kao profesor Pravnog fakulteta nemam nameru da spekulišem šta su njihove namere, a sigurno nemam nameru da učestvujem u besmislenim postupcima. Nadležnost predsednika vlade, svako u Srbiji zna, nije da organizuje hapšenja. To jasno govori da je u toku predizborna kampanja i koliko će još ovakvih stvari da se dešava pre izbora“, rekao je Pajtić.\nOn je dodao da se neće odazvati na eventualne pozive, niti će „učestvovati u farsi i političkom progonu“. „Ne bih dozvolio da doprinesem ni prividu legitimiteta ili pravne države koja u Srbiji ne postoji, jer da postoji do ovoga ne bi ni došlo“, rekao je Pajtić.\nPajtić je kazao da je juče prvi put čuo za ovaj slučaj, da policajce ne poznaje i tek juče je čuo njihova imena.\n„No, njihova imena je čula cela javnost. Bez ikakvog obzira izneta je brutalna neistina o tim ljudima, koji imaju porodice i prijatelje, bez ikakvog obzira na to da se radi o ljudskim bićima“, rekao je Pajtić.\nKako je naveo, bahatost i primitivizam su postali način funkcionisanja režima u Srbiji i glavna odlika života i medijske slike.\n„Već četiri godine traje haranga protiv mene, samo zbog toga što imam ono što nema predsednik Srpske napredne stranke (Aleksandar Vučić), jasnu i doslednu politiku i konkretne rezultate. Upozoravam gradjane da ovakav progon može da se desi svakome, jer bilo koji član i li simpatizer SNS može da izmisli bilo šta i pokrene krivično gonjenje bilo koga ili medijsko blaćenje kao što se desilo trojici policajaca“, rekao je Pajtić.\nPre konferencije za novinare Bojana Pajtića, novinarima se obratio i Uglješa Grgur ispred pokrajinske vlade, koji je rekao da Tužilaštvo nije pokrenulo istragu protiv Pajtića, ali da je on osumnjičen.\n„Protiv njega i trojice policajaca se vodi istražni postupak i vodiće se, a da li će biti podignut optužni predlog, a za ovo delo se to radi, ili će istraga pokazati da je bilo zloupotrebe službenog položaja, pa će biti podignuta optužnica, to je na Tužilaštvu da vidi i da proceni. On je osumnjičeno lice i protiv njega se vodi istraga. Ne bi Više tužilaštvo usvojilo moj prigovor da nema dokaza“, rekao je Grgur ispred Pokrajinske vlade.\nOn je dodao da su mu policajci tada pretili danima i mesecima, te da je uhapšen i bez informativnog razgovora, kao i da mu je zbog procesa iz 2008. kada je oko godinu dana bio u pritvoru, uništen posao, porodica i uznemiravana deca, za šta tvrdi da ima snimak sa telefona.\nOn je apelovao na ministra unutrašnjih poslova Nebojšu Stefanovića da pokrene postupak i ispita osumnjičene, i dodao da nema podršku bilo koje stranke.\nGrgur je bio uhapšen s tadašnjim gradonačelnikom Zrenjanina Goranom Kneževićem i još desetak osoba zbog navodnih zloupotreba sa gradjevinskim zemljištem.


Sastanak sa liderima i aktivistima Udruženja slijepih građana Živinice\nUdruženje slijepih Kantona Sarajevo je 22. aprila 2019. godine u Živinicama organizovalo sastanak sa liderima i aktivistima Udruženja slijepih građana Živinice.\nTema sastanka bila je promocija teksta Vodiča za donosioce odluka, o postojećim pravima slijepih osoba, kao i metoda za njihovo unapređenje poštujući principe Konvencije o pravima osoba sa invaliditetom. Predstavnici Udruženja slijepih Kantona Sarajevo razgovarali su sa liderima i aktivistima Udruženja slijepih građana Živinice o projektu koji se realizuje u partnerstvu sa Savezom slijepih Švedske, te o značaju priručnika /vodiča koji će se koristiti u zagovaranju za prava slijepih u Federaciji Bosne i Hercegovine. Razgovarano je o položaju slijepih u Tuzlanskom kantonu, kao i o problemima sa kojima se susreću njihova udruženja i članovi.\nVodič za donosioce odluka je izrađen u cilju olakšavanja rad udruženja u zagovaranju za prava slijepih osoba. Od veoma velikog je značaja razumijevanje ambijenta u kojem se zagovara, poznavanje ustavne strukture BiH, te zakona i drugih propisa kojima se regulišu prava slijepih osoba na federalnom, kantonalnom i općinskom nivou.


Počela obuka za pokretanje biznisa za mlade iz Lebana, Medveđe i Bojnika – Info Centar Juga\nPočela obuka za pokretanje biznisa za mlade iz Lebana, Medveđe i Bojnika\nU okviru projekta „Razvoj omladinskog preduzetništva u ruralnim sredinama“ 80-oro mladih iz Lebana, Bojnika i Medveđe pohađaće obuku za pokretanje biznisa i izradu biznis planova, razvoj organske proizvodnje i preduzetništvo u seoskom turizmu.\nProjekat u trajanju od 6 meseci realizuje Udruženje „Pokret mladih snaga“ iz Lebana u okviru javnog konkursa za programe i projekte za sprovođenje ciljeva Nacionalne strategije za mlade a finansira Ministarstvo omladine i sporta sa 1.300.000 dinara.\n„Prošla su tri meseca od početka realizacije, odradili smo prvi deo projektnih aktivnosti, obišli smo sve mesne zajednice u opštini Lebane i par njih u Bojniku i Medveđi i upoznali mlade sa projektom. Izuzetno smo zadovoljni odzivom, mladi su bili veoma zainteresovani, prijavljivali su se i učestvovali na tribinama“ – kazao je Ivan Jović, koordinator projekta.\nEdukacija mladih koji su prošli selekciju će trajati do maja, a u planu je da se one, osim u Lebanu, održe i u Bojniku, Medveđi, Bošnjacu i Leskovcu.\nPartneri na projektu su kancelarije za mlade Lebane, Bojnik i Medveđa,Nacionalna služba za zapošljavanje i Agencija za lokalni ekonomski razvoj Lebana. Realizaciji projekta pridružila se i leskovačka Kancelarija za mlade.\nDanas je praznik Sveti Trifun


Sudeći po ravnodušnosti SAD na nemire, krvoproliće i državne udare koji destabilizuju određene države, može se zaključiti da se Vašington interesuje samo za dešavanja koja mogu da destabilizuju i ugroze Rusiju ili njenog ekonomskog konkurenta Kinu\nTanjug/AP Photo/Susan Walsh Profimedia Pixabay\nSituacija u Ukrajini svakim danom se sve više zaoštrava, što zbog pretnji sa Zapada, što zbog zahteva iz Rusije da NATO pristane na bezbednosne garancije koje su tražili. Moskva zahteva obećanje da se Alijansa neće širiti na istok, tvrdeći da nema nikakve pretenzije prema Ukrajini i da vojska izvodi vežbe na ruskoj teritoriji ne planirajući okupaciju susedne zemlje, kao i da se Sjedinjene Američke Države i NATO koriste lažnim upozorenjima o okupaciji kako bi imali izgovor da pošalju oružje i vojsku na sam prag Rusije.\nPovodom zahteva za bezbednosne garancije, obavljen je niz pregovora. Ministar spoljnih poslova Rusije Sergej Lavrov našao se sa nemačkom koleginicom Analenom Berbok, kao i sa američkim državnim sekretarom Entonijem Blinkenom. Rusija je upozorila na gomilanje NATO snaga u blizini Belorusije, Amerika je povukla svoje diplomate iz Ukrajine, turski predsednik pozvao je Vladimira Putina i njegovog ukrajinskog kolegu Vladimira Zelenskog na pregovore u svoju zemlju, a Moskvi su iz SAD konstantno stizale pretnje sankcijama.\nI situacija u Kazahstanu koja je početkom meseca bila veoma napeta zainteresovala je Zapad, koji je pratio šta se dešava, ali u tišini, sve dok nije doneta odluka da snage ODKB budu poslate u ovu zemlju. Tada su usledile kritike zbog navodno neopravdane vojne akcije, dok su Rusija, Belorusija i Kazahstan tvrdili da je ona neophodna zbog umešanosti stranih terorista i plaćenika u demonstracije i nasilne akcije izgrednika koji nisu želeli da otkriju od koga su dobijali novac za podsticanje nereda.\nRatno stanje, godina druga\nOružani sukobi između vojske Etiopije i pobunjenih Tigrajaca traju od novembra 2020. godine. Aktuelni premijer Abij Ahmed Ali, koji je dobitnik Nobelove nagrade, iznenadio je svet akcijama koje je sproveo u cilju da zaustavi pobunjenike iz Tigraja. Za manje od dve godine premijer Etiopije je od miljenika međunarodne zajednice postao prezrena osoba, koju je javnost osudila zbog uloge u dugotrajnom građanskom ratu koji ima odlike genocida i potencijal da destabilizuje širu regiju Roga Afrike.\nKritičari kažu da je Zapad Abiju dao niz međunarodnih povlastica, a da nije uspeo da vidi, ili je namerno ignorisao, signale koji su dolazili iz Etiopije. Narodnooslobodilački front Tigraja (TPLF) decenijama je upravljao Etiopijom, održavajući stabilnost i ekonomski rast po cenu osnovnih građanskih i političkih prava. Autoritarna vladavina stranke izazvala je narodni ustanak, koji je na kraju primorao Abijevog prethodnika Hajlemarijama Desalenja da podnese ostavku.\nVladajuća klasa imenovala je Abija kao donosioca promena koji neće narušiti stari politički poredak. Ali maltene čim je došao na vlast Abij je najavio preuređenje vladajuće koalicije sastavljene od četiri partije koju je osnovao TPLF, osnivajući jednu, novu, Stranku prosperiteta, odstranjujući TPLF iz nje.\nNapetosti su dostigle tačku ključanja u septembru 2020, kada su Tigrajci prkosili Abiju održavajući glasanje koje je odloženo zbog pandemije, pokrenuvši niz optužbi koje su prerasle u otvoreni sukob u novembru iste godine.\nAbij je u poslednjih nekoliko meseci pokušao da izbegne međunarodnu osudu obećavajući da će zaštititi civile, smanjiti broj gladnih i izbaciti eritrejske trupe, koje su podržale etiopske snage u sukobu i koje su optužene za neke od najstrašnijih zločina u Tigraju. Ništa od toga nije ispunio, zaključuju američki zvaničnici. Kada su Sjedinjene Američke Države u maju uvele sankcije, etiopsko ministarstvo spoljnih poslova optužilo ih je za mešanje u unutrašnje stvari zemlje i nerazumevanje značajnih izazova na terenu.\nIpak, kada je bilo najgore i kada se strahovalo od napada na glavni grad, Amerika je ustuknula. Američka ambasada u Etiopiji odobrila je u aprilu dobrovoljni odlazak vladinom osoblju i članovima njihovih porodica zbog oružanog sukoba u toj zemlji. Kada se mišljenje međunarodne zajednice okrenulo protiv Abija, iz kabineta premijera tvrdili su da nije zabrinut zbog pogoršanja ugleda, a njegove pristalice počele su da okrivljuju Zapad za krizu u zemlji, dok su Sjedinjene Američke Države ćutale i nisu imale toliko oštre reči za postupanje etiopske vlade, da bi na kraju Tigrajce prepustili same sebi, ne osvrćući se mnogo na i dalje napetu situaciju u zemlji.\nJednogodišnja samovolja vojske\nDržavni udar u Mjanmaru počeo je ujutro 1. februara 2021, kada je demokratski izabrane članove vladajuće stranke, Nacionalne lige za demokratiju (NLD), svrgnula s vlasti Vojska Mjanmara. Vršilac dužnosti predsednika Mjin Šve proglasio je jednogodišnje vanredno stanje i saopštio da upravljanje državom na sebe preuzima vrhovni komandant Min Aun Hlajn.\nRezultati opštih izbora održanih u novembru 2020. proglašeni su nevažećim i saopšteno je da će naredni izbori biti održani po završetku vanrednog stanja. Državni udar odigrao se dan pre planiranog polaganja zakletve članova parlamenta Mjanmara, a predsednik Vin Mjin i državna savetnica Aung San Su Ći su privedeni, zajedno sa ministrima, njihovim zamenicima i članovima parlamenta.\nVin Mjin je dva dana kasnije optužen za kršenje smernica tokom kampanje i uvođenje ograničenja zbog pandemije kovida 19 koja nisu u skladu sa članom 25 Zakona o upravljanju prirodnim katastrofama. Aung San Su Ći je optužena za kršenje zakona o hitnim slučajevima u borbi protiv kovida 19 i za ilegalni uvoz i upotrebu radio i komunikacionih uređaja, posebno šest ICOM uređaja iz njenog bezbednosnog tima i voki-tokija, koji su zabranjeni u Mjanmaru i za koje je pre kupovine potrebno odobrenje od vojnih vlasti. Oboma je prvobitno određen dvonedeljni pritvor. Aung San Su Ći je 16. februara prošle godine dobila dodatnu krivičnu prijavu za kršenje Nacionalnog zakona o katastrofama, dve dodatne optužbe za kršenje zakona o komunikacijama i nameru izazivanja javnih nemira 1. marta i još jednu za kršenje zakona o službenoj tajni 1. aprila.\nGrađani su odmah izašli na ulice tražeći oslobađanje Aung San Su Ći i drugih demokratski izabranih predstavnika naroda, ali je vojska bila nemilosrdna pokušavajući da uguši nemire. Od 12. aprila 2021. godine najmanje 707 civila, uključujući decu, ubile su vojne ili policijske snage, dok je najmanje 3.070 ljudi pritvoreno. Tri istaknuta člana NLD su umrla dok su bili u policijskom pritvoru u martu 2021. godine.\nPrvobitna četvorogodišnja zatvorska kazna određena pritvorenoj državnoj savetnici smanjena je u decembru na dve godine odlukom vlade koju je imenovala vojska. Predsednik Vin Mjin osuđen je na četiri godine zatvora, navodi se u izveštaju državne televizije. Oboje će služiti kazne na mestima gde su trenutno pritvoreni, koja nisu otkrivena, što sugeriše da neće biti poslati u regularni zatvor.\nHaos na ulicama Mjanmara nakon vojnog puča\nAmerika je i ovaj državni udar gledala skoro skrštenih ruku, ali se za svoje ljude pobrinula. Deni Fenster, američki novinar koji je u Mjanmaru osuđen na 11 godina zatvorske kazne, pušten je na slobodu nakon pregovora sa bivšim američkim ambasadorom u Ujedinjenim nacijama Bilom Ričardsonom.\nNarod prepušten sam sebi\nSudan je zapao u haos nakon što je vojska 25. oktobra prošle godine raspustila vladu zemlje i proglasila vanredno stanje. To je srušilo nade da će doći do mirne tranzicije vlasti nakon svrgavanja bivšeg predsednika Omara el Bašira 2019. godine.\nNekoliko dana posle vojnog puča general Abdel Fatah Burhan izjavio je da je svrgnutog premijera Abdalu Hamdoka smestio u svoju rezidenciju kako bi garantovao za njegovu bezbednost, da bi ga ubrzo zatim pustio da ide svojoj kući.\nBurhan je stao u odbranu vojnog preuzimanja vlasti, optuživši političare za huškanje na oružani obračun.\nVojno preuzimanje vlasti zaustavilo je tranziciju Sudana ka demokratiji, dve godine nakon što je narodni ustanak srušio dugogodišnjeg autokratu Omara el Bašira.\nZapaljene gume na ulicama Sudana\nSudanom je od 2019. vladao savez uspostavljen između vojnih i civilnih grupa, u kom je često bilo trzavica. Burhan je kao šef Suverenog saveta poslednje dve godine obavljao funkciju šefa države, koju je trebalo da prepusti civilnom lideru neposredno pre državnog udara, ali je na kraju raspustio Savet, rekavši u televizijskoj izjavi da će održati izbore u julu 2023. i tada predati moć „nezavisnoj i poštenoj predstavničkoj vladi“.\nTim je prekršen dogovor koji je postignut kada je Bašir svrgnut tokom državnog udara 2019, a prema kom bi prvo vojni savet bio zadužen za rukovođenje zemljom 21 mesec, nakon čega bi civilna uprava vladala savetom narednih 18 meseci. Suvereno veće pokazalo se kao nestabilan savez, narod je postao nezadovoljan, a tenzije između civilne i vojne vlasti postajale su sve veće, pa je posle vojnog puča došlo do velikih demonstracija tokom kojih se vojska sukobljavala sa civilima, ubivši nekoliko desetina ljudi i ranivši stotine osoba koje su zbog nezadovoljstva izašle na ulice.\nSjedinjene Američke Države ni tada se nisu proslavile svojom reakcijom, pa su samo na nivou osvrta osudile ono što se dešava. Bela kuća je na konferenciji za medije rekla da je Bajdenova administracija duboko uznemirena događajima koji se odvijaju u Sudanu, dok je Ujedinjeno Kraljevstvo nazvalo puč neprihvatljivom izdajom sudanskog naroda.\nTek kada je početkom januara Abdala Hamdok, koji se mesec dana posle vojnog puča vratio na funkciju kako bi formirao vladu tehnokrata uoči izbora 2023. godine, podneo ostavku na mesto premijera, SAD su preko Tvitera pozvale sudanske lidere da obezbede civilnu vlast i da prekinu sa nasiljem nad demonstrantima, ali se sve završilo na tome, bez ikakvih uvedenih sankcija i ozbiljnih pretnji.\nRusija Rusija-Ukrajina Kazahstan Sjedinjene Američke Države NATO Sudan mjanmar Etiopija 24sedam Portal


Proglas novinarskih udruženja povodom Svetskog dana slobode medija, 03. maj 2021 – In Medija\nProglas novinarskih udruženja povodom Svetskog dana slobode medija, 03. maj 2021\nBeograd 03.05.2021. Nezavisno udruženje novinara Srbije (NUNS), Nezavisno društvo novinara Vojvodine (NDNV) i Granski sindikat kulture, umetnosti i medija „Nezavisnost“ pozivaju elektronske medije da u ponedeljak 3. maja, U PET DO DVANAEST isključe ton i zamrače ekrane, i time se pridruže međunarodnoj akciji PET MINUTA GROMOGLASNE TIŠINE kako bi najširu javnost upozorili na katastrofalan položaj novinarske profesije u Srbiji\nPozivamo sve medijske radnike da se zajedno suprotstavimo daljoj eroziji profesije kako bi zaštitili slobodu medija i novinara i vratili poverenje građana. Naša uloga nije da služimo željama i ineterisima vlasti, već da svestrano, potpuno i odgovorno informišemo najširu javnost.\nVlast i državne institucije dužne su da novinarima i medijima obezbede uslove za neometan, slobodan rad, bez pritisaka i cenzure. Nasuprot tome, javno informisanje u Srbiji suočava se sa svakodnevnim političkim i ekonomskim pritiscima, cenzurom i autocenzurom, radnom nesigurnošću, ugrožavanjem bezbednosti, rodnom diskriminacijom, kršenjem autorskih prava i drugim problemima koji direktno ugrožavaju rad novinara i medija.\nSrbija neprekidno ponire na rang-listi slobode medija Reportera bez granica tako da je sa 54-og mesta u 2014. prošle godine pala na 93. poziciju.\nNa Međunarodni dan slobode medija ponovo ukazujemo i na sve dublje siromaštvo novinara i drugih medijskih profesionalaca koji svoj težak i odgovoran posao obavljaju za ponižavajuće plate, najniže među svim profesijama koje podrazumevaju visok nivo znanja i integriteta.\nPolitički i ekonomski centri moći koriste medije kao sredstva propagande i kreiranja javnog mnjenja u skladu sa njihovim interesima koji su pretežno suprotni interesima društva. Vlast selektivno tumači i koristi medijsko zakonodavstvo kako bi zadržala direktan i indirektan uticaj na medijsko tržište na kojem umesto slobodne i fer utakmice dominira protežiranje podobnih medija i ugrožavanje medija koji izveštavaju profesionalno i kritički, u skladu sa javnim interesom.\nOvim povodom ponavljamo i protest zbog činjenice da ni 27 godina nije bilo dovoljno da se otkrije ko je ubio novinarku Radislavu Dadu Vujasinović, da još nije pravosnažno okončano suđenje optuženima za ubistvo kolege Slavka Ćuruvije od pre više od 22 godine i da već 20 godina ostaju nepoznati i nekažnjeni nalogodavci i ubice novinara Milana Pantića.\nBeograd – Novi Sad, 3. maj 2021. godine


ENECA - Ereignisse des gewählten Unternehmens\nENECA je lokalna nevladina organizacija sa sedištem u Nišu registrovana 2005. godine.\nNaša misija je lokalni održivi razvoj u regionu jugoistočne Evrope. Nastojimo da kontinuirano i dosledno pratimo i odgovorimo na potrebe naših klijenata i partnera, obezbedimo okruženje u kome će oni unaprediti svoje poslovanje, znanja i sposobnosti. Mi smo organizacija posvećena društveno odgovornom poslovanju podjednako vodeći računa i o čovekovim potrebama i očuvanju prirodnih resursa.\nOd svog osnivanja ENECA je aktivna na polju socio-ekonomskog razvoja, pri čemu je kroz programe direktne pomoći podršku dobilo preko 2.000 malih biznisa u opremi, poslovnim i stručnim obukama, direktnom praćenju i savetovanju. Kroz niz projekata koje smo realizovali samostalno ili u saradnji sa lokalnim i međunarodnim partnerima, neprestanim unapređivanjem stečenog znanja, kao i praćenjem socio-ekonomske situacije u Srbiji i regionu jugoistočne Evrope, ENECA je uspela da održi kontinuitet u svom radu i ostane fokusirana na rešavanje kritičnih socio-ekonomskih pitanja pristutnih na jugu zemlje.\nPodrškom osnivanju/razvoju malih porodičnih biznisa ENECA je omogućila zapošljavanje i otvaranje novih radnih mesta u gradovima i opštinama na kojima su projekti realizovani.\nZapošljavanje uvek prati dodatna edukacija kroz poslovne i stručne obuke, podrška lokalne zajednice i neretko sektora privrede, čime se postižu najbolji rezultati i dugoročna održivost.


Podgoricom - datum: 2017-12-11 U OŠ „RADOJICA PEROVIĆ” Obilježen Dan borbe protiv side\nU Osnovnoj školi „Radojica Perović”, učenici su na kreativan i nadasve edukativan način obilježili Svjetski dan borbe protiv side, spod sloganom „Znanjem čuvamo zdravlje”. Program je počeo malim teatrom „Bijeli prah- crni putevi” koji su izvele učenice Milica, Željka, Lea, Vanja, Marija, Iva i Sanja, a po tekstu nastavnice Mirke Živković, uz poruku koliko je značajna najprije borba protiv narkomanije, a onda i sprječavanje zaraze od HIV-a.\nO značaju 1. decembra, dana borbe protiv side, govorila je i Mirjana Bošković, direktor škole koja je i predstavila Aleksandru Marjanović specijalistu socijalne medicine, koja je djeci govorila o HIV-u i sidi- velikim problemima današnjice.\n– Olja Načić prikazala je učenicima kratki video o tome kako se HIV prenosi, odnosno kako se ne može prenijeti, na šta se doktor Marjanović nadovezala objasnivši im kako je HIV otkriven i kako se treba štititi od virusa. Učenici su sa puno pažnje gledali i slušali predavanje i prezentaciju, pa su na kraju doktorici postavljali pitanja. Bio je ovo jedan izuzetno lijep i uspješan edukativni čas– saopštili su iz OŠ „Radojica Perović”.S.R.


Izbor Urednika – Gerila\nGerila > Izbor Urednika\nSNS DEFINITIVNO DOTAKAO DNO: Naprednjaci objavili muzičku numeru posveđenu Draganu Đilasu\nPetooktobarska Srbija treba da podigne spomenik Draganu Bujoševiću na parkingu ispred RTS gde ga je najviše prozivala i pljuvala. Bujošević je bio generalni direktor u vreme uspona i najsnažnije dominacije...\nNovi dan i nova borba za rejting predsednika Srpske Napredne Stranke. U svojim medijima on je danas superheroj koji je sišao sa visina i potpuno sam došao među gladne, žedne...\nStrah, panika, ludilo, bolest, mržnja ili sve nabrojano spojeno u jedno, tako bi nekako mogli opisati najnovije ostvarenje koje nam dolazi iz Srpske Napredne Stranke. Verovali ili ne, ali oni...\nProtesti u Srbiji su ušli u svoju 14. nedelju i red je da im posvetimo jedan malo duži tekst da vidimo gde smo, šta smo i šta nas uopšte čeka....\nNALEPNICA – Državni neprijatelj broj 1: Kako i zašto?\nOvih dana u Srbiji je najskuplja reč "nalepnica". Sredstvo za rušenje države, ukidanje ustavnog poretka, napada na imovinu i osobe, ili sredstvo za borbu protiv diktature, slobodu i širenje istine....\n“Obesite jednog naprednjaka, mi ćemo stotinu demonstranata”\nOvih dana vlast i mediji koji njima pripadaju imaju novu zanimaciju - maketu vešala koja je viđena na prethodnim protestima u Beogradu. Čuli smo svašta, dvoje ljudi je uhapšeno i...\nPre 10 godina Srbiju je zadesila jedna ogromna tragedija - nastala je Srpska Napredna Stranka, nešto što je prvobitno trebalo da propalu politiku radikala preokrene u nešto pozitivno, a u...\nKako se po nalogu Zorana Babića uništava Bukovička Banja\nDa je SNS interesna družina, okupljena oko plena zvanog država Srbija znali smo svi, međutim svakodnevna nova otkrića nas itekako iznenade i zaprepaste. Razgovarali smo još jednom sa našim čitaocima...\nPredsednik Srpske Napredne Stranke, danas je u Šidu radio ono što najbolje ume - svađao se sam sa sobom pred televizijskim kamerama. U tom nemilosrdnom obračunu sa svojim ličnim novinarima,...\nTužno je živeti u Vučićevoj Srbiji. Tužno i mučno, jer ovaj oblik vladavine daleko je bliži nekoj srednjovekovnoj apsolutističkoj monarhiji nego moderno uređenoj evropskoj državi u prvoj polovini 21. veka....


Prvo Otvoreno prvenstvo AP Vojvodine - Basket 3 na 3 za srednje škole - SportJunior\n9. decembra 2016. 9. decembra 2016. Maja Vasić\t3 na 3, basket, školski sport\nOŠ „Vuk Karadžić“ u Novom Sadu u četvrtak 8.12.2016.godine bila je domaćin Basket 3 na 3 u okviru projekta „Školski sport plus“. Okupilo se deset ekipa u muškoj i pet ekipa u ženskoj konkurenciji i u izvanrednoj atmosferi pokazali su svoje umeće pod košem.\nOtvoreno prvenstvo basket 3 na 3 je otvorila pomoćnica za sport u Pokrajinskom sekretarijatu za sport i omladinu Aranka Binder, a svetski prvaci u basketu Marko Ždero i Marko Savić su učesnicima poželeli puno uspeha u takmičenju i pozvali ih da nastave da se bave basketom.\nU ženskoj konkurenciji takmičilo se pet ekipa iz pet gradova Vojvodine. Pobedu je odnela Medicinska škola iz Zrenjanina, dok su drugo i treće mesto zauzele Medicinska škola “7.april” Novi Sad i ETŠ “P. Marganović” Pančevo.\nU muškoj konkurenciji takmičilo se deset ekipa iz sedam gradova Vojvodine. Prvo mesto u konačnom plasmanu zauzela je ekipa Gimnazije “J.J.Zmaj”, Novi Sad, a drugo i treće mesto Gimnazija “Svetozar Marković”, Novi Sad i Zrenjaninska gimnazija, Zrenjanin.\nOsnovna škola “Vuk Karadžić” bila je odličan domaćin ovog takmičenja. Igrači su imali podršku sa tribina. Košarkaški savez Vojvodine dao veliki doprinos u tehničkoj organizaciji i delegiranju sudija za takmičenje.\nOvakva i slična takmičenja širom Srbije pokazuju da su deca veoma zainteresovana za sport, a da je na odraslima, roditeljima, nastavnicima i društvu u celosti da im omogućimo zdravo, srećno i sportsko odrastanje.\nDetaljan izveštaj sa Otvorenog prvenstva Basket 3 na 3 možete pronaći na sajtu Školskog sporta Vojvodine.\n← Deset medalja srpskih skakača sa takmičenja Alpe Adria u Zagrebu\nRukomet – sport za ovu nedelju, i za to imamo odličan razlog →\nProdužene prijave za Evroligin 3×3 turnir na Kališu\nŠkolarci otvorili takmičarsku sezonu u Nacionalnom badminton centru\n4. decembra 2017. Anđela Stošić\nBasketaši startuju na Evropskom Kupu\n2. septembra 2017. Anđela Stošić


PUTIN ZADOVOLJAN: Svi ekonomski pokazatelji odlični, sankcije razbijene | WebTribune\nHome SPEKTAR PUTIN ZADOVOLJAN: Svi ekonomski pokazatelji odlični, sankcije razbijene\nRusija je finansijski stabilna uprkos sankcijama, rekao je predsednik Vladimir Putin na sastanku sa zvaničnicima centralne banke u utorak. Prema rečima ruskog lidera, ključni faktori su veće rezrve i smanjenje zavisnosti od nafte.\n“Berza je ostala stabilna zahvaljujući zajedničkim akcijama vlade i Centralne banke. Naše devizne rezerve su porasle za 5,7% od početka ove godine i već iznose 459 milijardi dolara,“ rekao je Putin.\nCentralna banka i vlada su zajedno radile na smanjenju zavisnosti Rusije od nafte, što se odrazilo nižom inflacijom i stabilnijom rubljom, rekao je premijer Sergej Švecov.\nRuske devizne rezerve se sastoje od deviza, posebnih prava povlačenja (SDR), rezervnih pozicija u Međunarodnom monetarnom fondu (MMF) i zlata. One su dostigle najviši nivo pre globalne krize 2008. godine, dostigavši 598 milijardi dolara.\nEkonomija takođe pokazuje rast, istakao je Putin. “Sve u svemu, ruska ekonomija je generalno pozitivna, sa industrijskim rastom za osam meseci na 3,1%, uključujući industrijsku proizvodnju, koja je porasla za 3,8%,“ dodao je on.\nPutin je takođe posmatrao dosledno nižu inflaciju i nezaposlenost. “U avgustu je nezaposlenost pala na 4,6%, što je rekordno nisko, a inflacija je u septembru bila 3,4%.“\nOvo je usledilo jer je Putin potpisao uredbu kojom se odobrava aktuelna politika nuklerne i radiološke bezbednosti Rusije do 2025. godine i kasnije. To će biti implementirano u roku od 3 meseca.\nPutin je ovu uredbu potpisao prošle subote, što je u ponedeljak objavljeno na zvaničnoj internet stranici Moskve za pravne informacije.\nDokument ističe politiku bezbednosti za nuklearne i vojne istalacije, minimizira ruzike osoblja smeštenog u tim objektima i povećava odgovornost institucija nuklearne energije.\nOvaj novi zakon zamenjuje strategiju nuklearne bezbednosti koja je odobrena 2012. godine, i daje instrukcije ruskoj vladi da odobri plan za implementaciju dokumenta u roku od tri meseca.\nOtkrivajući novi arsenal ranije ove godine, Putin je upozorio da bi neuspeh u modernizaciji nuklearnih sredstava odvraćanja izložio Rusiju američkom vojnom pritisku.\n“Na kraju, ako ne učinimo ništa, to bi ruski nuklearni potencijal načinilo beskorisnim,“ rekao je Putin.\n“Oni bi mogli jednostavno presresti sve,“ dodao je predsednik o američkim vojnim resursima raspoređenim u savezničkim državama duž ruskih granica.


Selaković: Prioritet jačanje javnotužilačke organizacije\nVesti Autor:Beta02. apr. 201615:00 > 15:04\nMinistar pravde Nikola Selaković izjavio je da će jedan od prioriteta tog ministarstva u narednom periodu biti da kadrovski i kvalitativno ojača javnotužilačku organizaciju, kako kroz jačanje stručnog, tako i tehničkog kadra.\nKako je saopštilo ministarstvo, Selaković je na konferenciji o razvoju krivičnog zakonodavstva na Kopaoniku rekao da i pored dobrih propisa, koji definišu rad pravosuđa, mora postojati njihova kvalitetna i dosledna primena.\nOn je naveo da uvođenje novih zakonskih rešenja može imati čak i negativan efekat po sistem, ukoliko nisu ispraćena odgovarajućim ljudskim resursima i stručnim znanjem onih koji ta rešenja treba da sprovode.\n„Efikasnost i kvalitet svakog pravosuđa najviše zavisi od ljudi koji to pravosuđe čine“, kazao je ministar i dodao da očekuje da u narednom periodu pravosudni sistem bude unapređen za 200 sudijskih i tužilačkih pomoćnika.\nMinistarstvo pravdeNikola Selaković\npre 36 min 54\npre 27 min 30


DOBRE VIJESTI IZ VIJEĆA SIGURNOSTI UN-a: SAD, Velika Britanija i Poljska nakon što su čuli izvještaj BiH ohrabrili Valentina Inzka da koristi BONSKE OVLASTI!\nNaslovnica Bosna i Hercegovina DOBRE VIJESTI IZ VIJEĆA SIGURNOSTI UN-a: SAD, Velika Britanija i Poljska nakon...\n“Visoki predstavnik je vrhovni tumač civilnog aspekta Mirovnog ugovora, a to uključuje našu podršku korištenju bonskih ovlasti, ukoliko to situacija zahtijeva”, kazao je Hickey, naglasivši da se podrška odnosi i na nastavak mandata EUFOR-a.\nPredstavnici Velike Britanije, Sjedinjenih Američkih Država i Poljske su na sjednici Vijeća sigurnosti Ujedinjenih nacija (UN), nakon što je prezentovan izvještaj o stanju provedbe mira u Bosni i Hercegovini, visokom predstavniku Valentinu Inzku iskazali otvorenu podršku da koristi bonske ovlasti. Predstavnik Velike Britanije Stephen Hickey je upozorio da je nepoštivanje vladavine prava ključni izazov za BiH i da Vijeće sigurnosti mora ostati fokusirano na situaciju u BiH, te na podršku OHR-u i visokom predstavniku.\nKonstatirao je da vlast u BiH još uvijek nije formirana i pozvao političare da prekinu sa razdornom retorikom koja negativno utječe na odnose među narodima, ali i na mir i stabilnost u BiH.\nPredstavnik SAD-a Jonathan Cohen je iskazao je također podršku visokom predstavniku Valentinu Inzku i njegovom uredu u BiH.\n“Potvrđujemo da opcija korištenja bonskih ovlasti ostaje legitimno pravo visokog predstavnika”, poručio je Cohen.\nNapomenuo je da BiH ima nekoliko prilika pred sobom da ostvari svoje ciljeve i osnaži svoje veze sa NATO savezom. U tom je kontekstu podsjetio na aktiviranje MAP-a.\n“Ohrabrujemo lidere da što prije iskoriste ove prednosti”, istakao je Cohen.\nAmbasadorica Poljske pri UN-u Joanna Wronecka je, također, iskazala podršku visokom predstavniku i korištenju bonskih ovlasti.\n“Uvođenje rezervnog policijskog sastava u entitetu RS je osnivanje entitetskih oružanih snaga”, kategorična je Wronecka.\nNavodi da su stalni pokušaji revidiranja historije neprihvatljivi.\n“Odluka RS-a da formira komisiju koja bi trebala ponovo otvoriti pitanje interpretacije događaja u Srebrenici je posljednji takav primjer. Nema prostora za drugačiju interpretaciju”, poručila je Wronecka.\nJedino je predstavnik Rusije Dmitry Polanski kritizirao sadržaj izvještaja visokog predstavnika, napomenuvši da su OHR i njegove bonske ovlasti prepreka za demokratski razvoj zemlje.


– Vlada nije ispoštovala proceduru i rokove propisane Zakonom o radu u vezi s potpisivanjem sporazuma o važenju roka primene kolektivnih ugovora. Po zakonu, taj sporazum mora da bude zaključen 60 dana pre isteka roka važenja, a taj rok je sada istekao – kaže Marić, piše Srpskainfo.\nTime zaposlenima u organima uprave i javnim službama, kaže, sada preti da ostanu bez prava predviđenih kolektivnim ugovorom, kao što su godišnji odmor, naknade i slično, odnosno bez svega osim plate.\n– Po kolektivnom ugovoru, recimo, demineri imaju pravo na otežane uslove rada i slično. Očekujemo od nadležnih ministara da kažu šta radnici sada mogu da očekuju, a posebno jer smo na ranijem sastanku s predstavnicima Vlade dobili uveravanja da će sporazumi o produženju biti potpisani. Na ovaj način je obmanut i sindikat, a imamo i dvostruke aršine, jer se potpisivanje takvog sporazuma priprema za zaposlene u zdravstvu – izričit je Marić.\nDodaje da su sa ova dva posebna kolektivna ugovora definisana prava zaposlenih u Inspektoratu, Geodetskoj upravi, fondovima PIO, zdravstvenog osiguranja, dečije zaštite, Zavodu za zapošljavanje, Civilnoj zaštiti, ministarstvima, agencijama…\nMarić smatra i da sada nema načina da se produži važenje aktuelnih ugovora, već da se mogu samo otvoriti pregovori o novim kolektivnim ugovorima. A sindikat, podseća, od ranije ima spreman zahtev – da se iz plate izdvoje topli obrok i regres.


Evropa ide ka gerontokratiji - Glas starih i glasić mladih (II) - Penzin\nPočetna Magazin Godine Društvo Evropa ide ka gerontokratiji – Glas starih i glasić mladih (II)\nEvropa ide ka gerontokratiji – Glas starih i glasić mladih (II)\nU Evropi, gerontokratija je dobila formu posebnog prezira problema nezaposlenosti mladih. Ovo se naročito videlo na poslednjem Evropskom samitu na kome su lideri, pred skeptičnim evropskim medijima, obećali svega šest milijardi evra za zapošljavanje mladih (Youth Guarantee).\nIako to zvuči kao velika brojka, to je manje od 0,05% bruto društvenog proizvoda (BDP) Evropske unije, dakle, zanemarljiva suma prema razmerama ovog problema, a naročito kada se uporedi sa Obaminim stimulus paketom za zapošljavanje iz 2009. godine koji je iznosio 831 milijardu dolara.\nZapravo, problem će se verovatno pokazati kao dugoročan. Dobro je poznato da pojedinci, od adolescencije do starog doba, političke stavove menjaju od levice prema desnici, odnosno, od političkog radikalizma ka konzervativizmu. Ovo sada vidimo u velikoj razmeri širom razvijenog sveta gde političke platforme često definiše preterana bojažljivost i konzervativizam uprkos razmerama aktuelnog ekonomskog debakla.\nUzrok ovog problema je, delimično, i demografska promena. Prosečan stanovnik EU u 2012. godini imao je 41,5 godina, dok se predviđa da će do 2060. godine imati 47,6 godina. Ovaj relativno spori rast prikriva daleko bržu promenu u starosnoj strukturi evropskog stanovništva, a naročito rapidan rast populacije, odnosno glasačkog tela, od preko 65 godina.\nDodatno, u većini evropskih zemalja, broj mladih se smanjuje usled drastičnog pada nataliteta pa prosečna Evropljanka danas ima 1,3 deteta (izuzeci su Francuska, Velika Britanija i skandinavske zemlje). Već postoje dokazi da će parovi imati i manje od jednog deteta zbog „recesije beba“ uzrokovane ekonomskom krizom. Ovo se samo dodaje na opštu slabiju izlaznost mladih glasača (u Francuskoj je na predsedničkim izborima 2012. godine glasalo svega 19% mlađih od 25 godina, dok je nacionalni prosek bio 13% neizašlih na izbore).\nEvropa ide ka gerontokratiji – Promena sistema glasanja (III)\nEvropa ide ka gerontokratiji – Konzervativizam i mladi (IV)\nTags:demokratijadruštvoekonomijaEvropaEvropska unija EUgeneracijegerontokratijaglasanjeizborimladipolitikastariYouth Guarantee\nUticaj generacija na ekonomiju – Generacija Y (2)


Evropske zemlje počinju sa ublažavanjem ograničenja vezanih za pandemiju kovida - 27.04.2020, Sputnik Srbija\nNeke zemlje od ponedeljka će oslabiti restriktivne mere uvedene zbog epidemije novog virusa korona. 27.04.2020, Sputnik Srbija\nvirus korona se širi planetom, evropa, svet, vesti, kovid 19\nNajznačajnije popuštanje stupa na snagu u Češkoj. Već prošlog petka vlada je dozvolila građanima da putuju u inostranstvo, uključujući i za odmore, kao i slobodno kretanje građana van kuće, ali u grupama koje ne prelaze više od deset ljudi.\nPrema novom rasporedu mera za slabljenja karantina, 27. aprila mogu se otvoroti prodavnice i uslužna preduzeća sa prodajnom površinom do 2,5 hiljade kvadratnih metara, kao i fitnes centri, biblioteke i zoološki vrtovi (osim zatvorenih prostorija), a mogu se nastaviti i bogosluženja u crkvama.\nVlada Hrvatske takođe je predstavila plan za postepenu obnovu privrede i javnog života zemlje od 27. aprila. Prema trostepenom planu kabineta, prvo bi trebalo da se otvore prodavnice, a zatim će se u maju-junu postepeno obnoviti međugradski i međunarodni prevoz i započeti rad obrazovnih i zdravstvenih ustanova, sportskih i kulturnih centara.\nParižani zaplesali na ulici , prkoseći karantinu /video/\n26 April 2020, 22:59\nU Švajcarskoj će ukidanje zabrana vezanih za virus korona takođe biti sprovedeno u tri faze, od kojih će se tokom prve, od 27. aprila, biti otvorene medicinske ordinacije opšte prakse, stomatološke ordinacije, saloni lepote, saloni za masažu, perionice za automobile i prodavnice kućnih potrepština.\nPostepeno ukidanje ograničenja zbog virusa korona u Grčkoj će trajati 63 dana, a plan će se revidirati u zavisnosti od razvoja pandemije, saopštila je televizija ANT1. Očekuje se da će premijer Kirijakos Micotakis objaviti detalje početkom nedelje tokom svog televizijskog obraćanja. Pretpostavlja se da će od 27. aprila početi da rade neke državne službe. Otvaraju se hipotekarne službe, prekršajni sudovi i prvostepeni sudovi.\nGruzijska vlada takođe namerava da započne sa ukidanjem ograničenja 27. aprila. Između ostalog, od ponedeljka će u potpunosti biti dozvoljeno kretanje automobila, taksija, trgovina putem interneta (i na veliko i na malo), biće dozvoljen rad servisa za isporuku svih proizvoda i pijaca na otvorenom.\nSenzacija na mrežama: Kako je Fredi Merkjuri naučio muškarce šta da rade u karantinu /video/\n26 April 2020, 17:45\nRestriktivne mere u Španiji su među najstrožijima u Evropi. Stanovnici imaju pravo da izađu iz svojih kuća samo u izuzetnim slučajevima: da kupe hranu, lekove, odu u bolnicu, pomognu ljudima koji se ne mogu sami da izađu, dođu na posao, prošetaju psa u neposrednoj blizini kuće. Premijer Pedro Sančez objavio je da namerava da traži od parlamenta produženje vanredne situacije do 9. maja, ali od 27. aprila deca mlađa od 14 godina moći će da napuste kuću kako bi otišla u šetnju.\nSvetska zdravstvena organizacija objavila je 11. marta epidemiju nove infekcije virusa korona kovid 19 za pandemiju. Prema poslednjim podacima u svetu je zabeleženo više od 2,99 miliona slučajeva zaraze, a umrlo je više od 207 hiljada ljudi.


UPCG na 7. Forumu civilnog društva Zapadnog Balkana\nNa poziv Evropskog ekonomsko-socijalnog savjeta (EESC), predstavnici Unije poslodavaca Crne Gore (UPCG) učestvovali su na 7. Forumu civilnog društva Zapadnog Balkana koji je održan 16. i 17. aprila u Tirani, Albanija. Glavne teme Foruma bile su: položaj i uloga organizacija civilnog društva u promovisanju regionalne saradnje, stanje socijalnog dijaloga u zemljama Zapadnog Balkana.\nGeneralna sekretarka UPCG Suzana Radulović učestvovala je u panel diskusiji koja je bila posvećena socijalnom dijalogu u zemljama Zapadnog Balkana. U svom izlaganju, Radulović se osvrnula na stanje socijalnog dijaloga u Crnoj Gori, aktuelne teme, kao i probleme i izazove sa kojima se susreću socijalni partneri.\nDvodnevni rad Foruma završen je usvajanjem zaključaka i Zajedničke deklaracije koja sadrži i dio posvećen socijalnom dijalogu. Uz preporuke po pitanju načina na koji isti u narednom periodu treba razvijati i unapređivati, deklaracija posebno akcentuje značaj i ulogu socijalnih partnera, kao i podršku koju će Evropska unija pružati daljim procesima ove vrste.\nForum u Tirani bio je prilika da se predstavnici UPCG sastanu sa predstavnicima svih poslodavačkih organizacija iz zemalja regiona, da razmijene iskustva, razgovaraju o nastavku saradnje i nastupima na međunarodnom nivou, kao i da konkretizuju ranije započete pregovore o realizaciji zajedničkih aktivnosti i projekata.\nForum civilnog društva Zapadnog Balkana održava se svake dvije godine, u jednom od gradova zemalja regiona. Događaju EESC u Tirani prisustvovalo je više od 150 učesnika među kojima su, uz predstavnike civilnog društva, bili i zvaničnici EU, predstavnici vlada država regiona, kao i međunarodnih organizacija.\nPredstavnici UPCG i poslodavačkih organizacija zemalja regiona


Kineski istraživači istražuju proširenje resursa uranijuma - Energija Balkana\nPočetna » Rudarstvo » Kineski istraživači istražuju proširenje resursa uranijuma\nProjekat istraživanja i rudarenja dubokim resursima (DREAM) je u poslednje četiri godine napravio višestruki napredak u primeni naprednih tehnologija i opreme u relevantnim naučnim i tehnološkim istraživanjima, objavili su predstavnici korporacije CNNC. DREAM predvodi Pekinški istraživački institut za proučavanje uranijuma, koji je deo kineske nacionalne nuklearne korporacije (CNNC)\nDREAM projekat istražuje najdublje bušotine u Kini\nCNNC je saopštio da su tokom demonstracionog projekta istraživači uspešno otkrili rude uranijuma na industrijskom nivou na dubini od oko 1550 metara. Ovim je postavljen novi nacionalni rekord i „čvrsta osnova za buduća istraživanja mineralnih resursa.” Što se tiče metalogene dubine, oni su predložili da maksimalna dubina hidrotermalnih nalazišta uranijuma u Južnoj Kini može da bude čak 3000 metara.\nOvim projektom je takođe napravljen iskorak u istraživanju i razvoju tehnologija i opreme za duboko lociranje i istraživanje hidrotermalnih nalazišta uranijuma, saopštili su iz kompanije CNNC. Istraživački tim je razvio sistem spektroskopskog snimanja gama zracima. Ovaj siste funkcioniše na dubini od 3000 metara i ima snažnu izdržljivost u okruženju visoke temperature i visokog pritiska.\nU studiji objavljenoj u časopisu Chemical Engineering Journal, istraživači su proizveli novi tip glicinom umrežene kompozitne membrane od grafen oksida (GO-Gly) sa dobrim svojstvima jonskog prosejavanja. Ova membrane može zadovoljiti zahteve prethodnog obogaćivanja uranijuma u morskoj vodi. Kažu da umrežavanje GO pomoću glicina ne samo da prevazilazi defekt bubrenja GO membrane u rastvoru, već i ispunjava zahtev za veličinom kanala za odvajanje uranijuma od glavnih koegzistirajućih jona. Struktura membrane može čak ostati stabilna kada je dugo uronjena u vodeni rastvor.\n„Očekuje se da će ovaj novi metod u kombinaciji sa tradicionalnim metodama značajno poboljšati efikasnost izdvajanja uranijuma i promovisati stvarnu primenu na uranijum kao resurs u morskoj vodi“, naveli su naučnici instituta IMP.\nTagovi: energetska tranzicija, istraživanje, Kina, nuklearna energija, uranijum\nPrevPRETHODNONIS nastavlja eksploataciju gasa u Srbobranu\nSLEDEĆEG7: potrebna stroga ekološka pravila za rudarenje u dubokom moruNext\nIAEA zabrinuta zbog situacije u Černobilu\nKoliko su automobili na struju stvarno zeleni?\nUticaj globalne urbanizacije na potrošnju materijala


Balkan - datum: 2019-07-06 VLADA RS NEGATIVNO ODGOVORILA NA NAKNADNE ZAHTJEVE ŠVAJCARSKE KOMPANIJE\nFabrika „Birač” Srpska odbila ponudu Batagona Prema ranije potpisanom memorandumu, Batagon može da plati potraživanja u cijelosti, a ukoliko se to ne prihvati naredni korak morao bi biti raskid ugovor,Â saopšteno je iz Vlade\nNakon što je švajcarska kompanija Batagon od Vlade Republike Srpske, uprkos ranije dogovorenom smjeru djelovanja, zatražila da kupi potraživanja samo jedne institucije Srpske od Fabrike glinice „Birač”, a u kasnijim periodima parcijalno otkupljuje i ostala potraživanja, Vlada Srpske negativno je odgovorila na ovakve zahtjeve.\nU odgovoru Vlade Srpske na ovakve zahtjeve potencijalnih partnera jasno se navodi da ovakvim uslovima nijesu zadovoljni i da se ponuda u vidu parcijalnog plaćanja odbija.\n– Prema ranije potpisanom Memorandumu i zaključcima Vlade Srpske, Batagon može da plati potraživanja u cijelosti, a ukoliko se to ne prihvati i ukoliko iz ove kompanije ostanu pri stavu da žele parcijalno plaćanje, naredni korak morao bi biti raskid ugovor – saopšteno je iz Vlade.\nU odgovoru Vlade Republike Srpske takođe se navodi da u ponudi koju je Batagon, ovoj instituciji stavio na razmatranje, Memorandumu, kao i svim zaključcima Vlade Srpske nedvosmisleno definisano da je na otkup stavljen pun iznos potraživanja, te da svaki drugi vid ponuda dovodi u pitanje realizaciju otkupa potraživanja.\n– Pomenućemo još jednom i da su Vam u momentu Vaše ponude bile poznate sve pravne okolnosti u vezi sa sudskim postupcima koji su se vodili u vezi sa predmetnim. Kako ste i samo naveli u Vašem aktu da je Batagon International AG čvrsto opredijeljen da uspješno realizuje predmet potraživanja, ona su moguća samo u okviru pomenutih dokumenata – Memorandum o razumjevanju zaključen između Vlade Srpske i društva Batagon International AG i zaključaka Vlade Srpske.\nPodsjećamo, švajcarska kompanija Batagon od Vlade Republike Srpske u proteklom periodu je otkupila 43 miliona KM potraživanja Srpske od fabrike „Birač” u stečaju.


Novi Buick Regal poseduje aktivnu haubu za zaštitu pešaka - AUTOMOBILI\n02/07/2020 11:28:26 PM\nNASLOVNA / VESTI / Novi Buick Regal poseduje aktivnu haubu za zaštitu pešaka\nKompanija General Motors nastoji da pomogne prevenciji povreda pešaka i smrtnih slučajeva u Evropi sa aktivnim sistemom haube, koji je primenjen na svim vozilima kreiranim od 2007. godine.\nSada, deset godina kasnije, ovaj sistem dostupan je na severnoameričkom i južnokorejskom tržištu, počevši od pre nekoliko dana, u Kini takođe, gde su svi modeli GM grupacije opremljeni njime, u standardnom paketu modela Regal, modelu na ostalim delovima planete poznatijem kao Opel/Vauxhall Insignia ili Holden Commodore.\nIdeja smeštena iza ovog sistema veoma je jednostavna i koristi pirotehničke aktuatore koji podižu zadnju stranu haube nagore za oko 10 cm, u samo nekoliko milisekundi, kako bi veoma efektno ublažili udarac i smanjili ozbiljnost povreda koje automobil prilikom udara može naneti pešacima. Aktivna hauba razvijena je od strane kompanije General Motors u saradnji sa šest proizvođača i dobavljača auto opreme, a potpuno je funkcionalna pri brzinama od 25, do 48 km/h.\n“Ukoliko uzimate u obzir samo evropsko tržište, na kome je kompanija GM predstavila ovaj sistem pre tačno deset godina, osetili smo značajno smanjenje kobnih ishoda za čak 50% tokom poslednje decenije”, izjavio je glavni inžinjer i projektant sistema aktivne haube Vahaj Husein. “Predstavljanjem ove karakteristike u Kini, mi se nadamo identničnim rezultatima na tržištu ove dalekoistočne zemlje.”\nPored ove tehnologije aktivne haube, nova generacija Buick Regal modela biće ponuđena sa asortimanom vozačkih sigurnosnih sistema, kao što su detekcija pešaka, sigurnosno kočenje nakon i pre samog sudara, adaptivna kontrola krstarenja, ESP, kontrola kočenja u krivinama, aistencija pri startovanju na usponima, praćenje pritiska, EEPO regenerativni kočioni sistem, između ostalih.\nTagoviaktivna hauba buick General Motors Regal zaštita pešaka\nSledeće Rezvani SUV Tank sa 500 KS


Pavićević: Više sam ja doprinio Srbima nego svi lideri DF-a zajedno | DOJČ PORTAL\nPavićević: Više sam ja doprinio Srbima nego svi lideri DF-a zajedno\nPojedini lideri Demokratskog fronta rade direktno u korist Demokratske partije socijalista, a ja sam više doprinio Srbima i Srbiji nego bilo koji od lidera DF-a, saopštio je danas predsjednik Crnogorske Vladimir Pavićević.\nKako je istakao, jedan od lidera Fronta koji svojim djelovanjem u crnogorskoj politici direktno radi za interese DPS-a je Milan Knežević.\n“U dugom periodu se predstavlja kao zaštitnik interesa srpskog naroda, a u istom tom periodu Srbi su sve nezadovoljniji i sve ih je manje u Crnoj Gori. Knežević je školski primjer neuspješnog i prevaziđenog političara”, kazao je Pavićević.\nOn je istakao da razumijem zavist i Andrije Mandića i Kneževića, jer nikada nisu i nikada neće biti poslanici u Skupštini Srbije.\n“Ali treba da im je jasno da sam ja svojim poslaničkim radom u Skupštini Srbije i radom na Univerzitetu u Beogradu više doprinio emancipaciji i modernizaciji i dobru građana Srbije i srpskog naroda nego svi oni u Demokratskom frontu zajedno”, naglasio je.\nPavićević je zaključio da kao predsjednik Crnogorske želi da afirmiše ideju ustavnog patriotizma za Crnu Goru kojom se i Crnogorcima i Srbima i Bošnjacima i Albancima i Hrvatima i Muslimanima obezbjeđuje stabilnost i život dostojan evropskog građanina 21. vijeka.\nPrethodni tekstALBANAC BIO UMORAN, ALI NIJE HTEO DA ODMORI U SRBIJI! EVO ŠTA JE ISPRIČAO NA SASLUŠANJU: Ubio je Vuka (8), Nauma (8), njihovog oca Aleksandra (42) i baku Stanicu (75), a ovako se branio!\nSledeći tekstOvo su djevojka i dečko koji su poginuli u Njemačkoj: Mlađi brat kritično, reaguje samo na glas majke


Tramp otkazao posetu Izraelu\nBeta\t 10. decembra 2015. 15:20\nMilijarder i kandidat za predsedničku nominaciju američkih republikanaca Donald Tramp objavio je danas da odlaže svoj put u Izrael, nekoliko dana pošto je izazvao svetsku osudu zbog izjave da muslimanima treba zabraniti ulazak u SAD.\n“Odlučio sam da odložim svoj put u Izrael i da isplaniram svoj susret s (izraelskim premijerom Benjaminom) Netanjahuom nekog kasnijeg datuma, kad budem postao predsednik SAD”, napisao je Tramp na svom Tviter nalogu.\nTramp, koji prema anketama vodi u trci za republikansku predsedničku nominaciju, objasnio je za televiziju Foks njus (Fox News) da nije želeo da izvrši pritisak na Netanjahua.\nOn je rekao i da je doneo ovu odluku jer je “u sred vrlo snažne kampanje koja jako dobro ide” i da to nije bilo lako ostvariti.\nJedan izraelski zvaničnik rekao je juče da je sastanak Trampa i Netanjahua zakazan pre dve nedelje, pre nego što je Tramp izazvao reakcije širom sveta zbog predloga da se muslimanima zabrani ulazak u SAD. Taj zvaničnik je dodao i da se Netanjahu ne slaže sa izjavama svih predsedničkih kandidata s kojima se sastaje.\nKancelarija Netanjahua je saopštila da premijer odbacuje nedavne izjave Trampa o muslimanima.\nPosle napada u Kaliforniji koji je izveo bračni par radikalizovanih muslimana Tramp se založio za privremeno zatvaranje granica SAD za muslimane “dok vodje naše zemlje ne ustanove šta se dogadja”.\nNjegova izjava naišla je na lavinu osuda od Vašingtona do Kaira, preko Pariza i Ujedinjenih nacija.\nOsvrćući se na svoj kontroverzni predlog Tramp je rekao za Foks da to nije rekao da bi dobio veću podršku u anketama.\nTramp je u intervjuu za Foks takodje kritikovao Tajmov izbor za ličnost godine – Angelu Merkel, koja podržava prihvat izbeglica.\n“Stvarno su izabrali pogrešnu osobu. Izabrali su osobu koja zaista nanosi znatnu štetu Nemačkoj” u kojoj “ima kriminala svuda”, ocenio je Tramp.


Pijani učitelj (1978) - HBO Srbija\nPijani učitelj DRUNKEN MASTER\n4.6 / 5 (1050)\nRežiser: Woo-Ping Yuen\t 1978 | 107 minuta\nGlume: Jackie Chan,\tSiu-Tin Yuen,\tJang Lee Hwang,\tDean Shek,\tKau Lam\nVong Fej-Hung je nestašni sin učitelja borilačkih veština, ali nakon niza nesrećnih događaja, njegov isfrustrirani otac ga šalje kod svog sadističkog strica koji će njegovog sina naučiti disciplini, i bizarnom stilu kung fua.\nVong Fej-Hung (Džeki Čen) je nestašni sin učitelja borilačkih veština, koji se stalno izmotava uokolo, a trebalo bi da uči kung fu. Kad zbog njegove smicalice bude povređen sin lokalnog moćnika, otac traži od svog sadističkog strica da ga nauči samodisciplini. Taj čudak, koga bije glas da osakaćuje svoje učenike, pokušava da nauči Fej-Hunga bizarnom stilu kung fua. On se u početku opire, ali izgubivši u borbi protiv lokalnog ubice, unajmljenog da mu ubije oca, Fej-Hung shvata da mora da savlada posebnu veštinu „pijanog boksera“. Kombinujući komplikovane borilačke poteze sa prepoznatljivom slepstik komedijom Džekija Čena, „Pijani učitelj“ je uveo novi žanr kung fu komedije i krunisao Čena kao njenog neprikosnovenog kralja.


Srpske trobojke duž Bulevara oslobođenja - Televizija Leskovac\nSrpske trobojke duž Bulevara oslobođenja\nOd prošle godine 15. septembar se u našoj zemlji obeležava kao Dan srpskog jedinstva, slobode i nacionalne zastave, zajednički praznik Srbije i Republike Srpske, koji simbolizuje jedinstvo srpskog naroda. Prema odluci Vlade, na svim državnim, lokalnim i javnim ustanovama u našoj zemlji danas su istaknute zastave.\nI duž Bulevara oslobođenja u našem gradu vijore se srpske trobojke.\nPodsetimo, inicijativa za obeležavanje ovog praznika pokrenuta je ne samo zbog jačanja veza između Srbije i Republike Srpske i nacionalnog identiteta srpskog naroda, već i zbog poštovanja zastave kao državnog simbola, a datum 15. septembar je izabran jer je toga dana 1918. godine probijen Solunski front.\nTags: Dan srpskog jedinstva\nLepe vesti iz leskovačkog porodilišta


Đuriću zabranjen ulazak na KiM - 15.12.2016, Sputnik Srbija\nĐuriću zabranjen ulazak na KiM\nKosovsko Ministarstvo spoljnih poslova odbilo je zahtev direktora Kancelarije za Kosovo i Metohiju Marka Đurića da uđe na Kosovo, piše „Koha“. 15.12.2016, Sputnik Srbija\n08:49 15.12.2016 (Osveženo: 09:34 15.12.2016)\nPrema izvorima portala „Koha“, Đurić je tražio dozvolu da danas boravi na Kosovu.\nOdluku da mu ne odobri boravak, Ministarstvo spoljnih poslova je donelo nakon saznanja da Đurić, zajedno sa drugim zvaničnicima, ima u planu da danas na Kosovu poseti nekoliko benzinskih stanica, koje nisu licencirane od strane kosovskih vlasti, piše taj portal.\n„Koha“ ističe da se Đuriću dozvoljava ulazak na Kosovo, samo uz prethodnu dozvolu Ministarstva spoljnih poslova Kosova, gde on mora da podnese izveštaj o agendi svog boravka na teritoriji Kosova, ističe „Koha“.\nJuče je najavljeno da će direktor Kancelarije za Kosovo i Metohiju Marko Đurić boraviti danas 15. decembra u Kosovskoj Mitrovici, gde će prisustovati puštanju u rad benzinske stanice i maloprodajnog objekta Naftne industrije Srbije.\nNakon 17 godina, Naftna industrija Srbije obnoviće rad sve svoje tri benzinske stanice na severu pokrajine, u Zvečanu, Zubinom Potoku i Kosovskoj Mirovici, saopšteno je iz Kancelarije za KiM.


Počinje festival „Lepota različitosti“ - BC Info\n10. jula 2019. admin Bela Crkva, Društvo 0\nSedmi po redu internacionalni i multikulturalni festival „Lepota Različitosti“ održaće se od 12. do 14. jula. Festival organizuju udruženja „Češka Beseda Kruščica“ i Nacionalni savet češke nacionalne manjine.\nPrema rečima organizatora, predsednika „Češke besede Kruščica“ Jozefa Irovića, koncepcija manifestacije je unapređena, kako bi što veći broj stanovnika opštine Bela Crkva ali i gostiju, odnosno turista koji svoj godišnji odmor provode na našim kupalištima, posetio ovaj festival.\nShodno tome, u petak 12. jula, sa početkom u 18:15h održaće se defile učesnika centrom grada do Gradskog parka, gde će se održati i mini nastup KUD-ova, kao i podela flajera uz poziv da svi zainteresovani posete Kruščicu u subotu i nedelju, kada je centralni deo manifestacije.\nU subotu, 13. jula, sa početkom u 18 sati očekuje se nastup horova i pevačkih društava, a u nedelju, 14. jula, je veče foklora – nastup KUD-ova sa početkom u 18 sati u dvorištu OŠ „Sava Munćan“ u Kruščici.\nPokrovitelji ove manifestacije su Ambasada Republike Češke u Beogradu, Ministarstvo kulture i informisanja Republike Srbije, Pokrajinski sekretarijat za kulturu, javno informisanje i odnose sa verskim zajednicama, Opština Bela Crkva i Nacionalni savet češke nacionalne manjine.\nPočelo asfaltiranje u Dobričevu (VIDEO)


Nemačke i švajcarske bolnice pomažu Francuskoj da zbrine obolele\n► Nemačke i švajcarske bolnice pomažu Francuskoj da zbrine obolele\nRegion grada Miluz na istočnoj francuskoj granici, koji je bio poprište sukoba Francuske i Nemačke pre dva veka, sada podstiče na solidarnost usled užasa koji je izazvao korona virus u tom regionu.\nGrand Est region je epicentar širenja virusa u Francuskoj koja posle Italije i Španije ima najveći broj smrtnih slučajeva.\nDok su mnoge države zatvorile svoje granice kako bi sprečile širenje pandemije, tri nemačke države (Sar, Rajna-Palatinat i Baden Virtemberg) otvorile su bolnice za pacijente iz istočne Francuske a to je učinjeno i u pograničnim delovima Švajcarske.\nDanašnje scene u i oko Miluza nažalost podsećaju na francusko-pruski rat u 19. veku i krvave sukobe tokom dva svetska rata u 20. veku oko oblasti Alzas, dela Grand Est regiona, navodi AP.\nRegionalni zdravstveni zvaničnici kažu da je Grand Est jednu nedelju ispred ostatka Francuske u pogledu širenja zaraze.\nPrema podacima francuske vlade u tom regionu koji ima 5,5 miliona stanovnika do juče je registrovano 4.300 slučajeva zaraze dok je u regionu Pariza sa više od 12 miliona stanovnika potvrđeno 6.200 slučajeva zaraze korona virusom.\n"Svakog dana imamo 8-12 ljudi koji dolaze, ne znamo šta da radimo", rekao je lekar bolnice u Miluzu Patrik Vogt. On je takođe dodao da je epidemija u punom jeku, da virus nastavlja da se širi i da dolaze pacijenti u ozbiljnom stanju.


Kulturni centar Gornji Milanovac: Promocija knjige „Piščevo putovanje: Mitska struktura za pisce“ Kristofera Volgera « FCS\nKulturni centar Gornji Milanovac: Promocija knjige „Piščevo putovanje: Mitska struktura za pisce“ Kristofera Volgera\n02. jul 2020. | Autor: Zoran Janković\nKulturni centar Gornji Milanovac predstaviće u petak, 3. jula 2020. godine, knjigu Kristofera Voglera „Piščevo putovanje: Mitska struktura za pisce“ u izdanju Filmskog centra Srbije, ali, usled aktuelne epidemiološke situacije, u onlajn varijanti, putem Zoom aplikacije. Knjigu će tom prilikom predstaviti Gordan Matić, direktor Filmskog centra Srbije, i Miroljub Stojanović, urednik izdavačke delatnosti FCS-a. Promocija će početi u 18 sati.\nKristofer Vogler je sredinom 80-ih, u vreme dok je radio u Dizniju kao konsultant za priče, za potrebe studija osmislio „Praktični vodič po Heroju sa hiljadu lica” — čuveni memorandum, dokument na sedam strana koji je kasnije bio osnova za „Piščevo putovanje“. Vogler je poželeo da ideje koje je našao kod Kembela organizuje u jednu čistu i jednostavnu formu. Kako je sam rekao: „Hteo sam jednom zauvek da ih stavim na papir kao kreativne principe, sistem građevinskih blokova u koje možete da se pouzdate dok gradite priče, set oruđa kojim možete da otklanjate probleme sa kojima se kao pisac srećete“. Vogler je Kembelovu strukturu pojednostavio, preradio je tako da je istakao teme i motive koji se ponavljaju i u savremenim filmovima, te mit o heroju predstavio na svoj način. Ovaj svojevrsni scenaristički priručnik uz pomoć strukturalni sistem ukazuje na to da su upravo umetnici ti koji, u svetu pomanjkanja rituala i mitologija, jedini mogu da očuvaju mit živim.\nFilmski centar Srbije je objavio najpotpuniju verziju „Pišćevog putovanja“ u kojoj se, pored predgovora za prvo srpsko izdanje iz pera Ane Lasić, nalaze uvodi za drugo i treće izdanje (2007), kao i predgovor za drugo izdanje ove važne studije. Ovu obimnu studiju na preko 450 stranica prevela je na srpski Jelena Kosanović Dorogi, dizajn je uradio Andrej Dolinka, dok je njen urednik Miroljub Stojanović, filmski kritičar i publicista koji se nalazi na čelu izdavačke delatnosti Filmskog centra Srbije. Povodom izlaska knjige iz štampe, direktor FCS-a, Gordan Matić, istakao je važnost i neophodnost postojanja srpskog prevoda „Pišćevog putovanja“ i dodao: „U pitanju je ključna knjiga za sve one koji se bave proučavanjem filmskih narativa, kao i za sve one koji žele da svoje pričaju priče kroz filmske scenarije. Četvrt veka nakon prvog izdanja, Voglerovu studiju će svi zainteresovani moći da čitaju i na našem jeziku, što je ujedno i doprinos Filmskog centra Srbije jačanju filmske teorijske reči na ovim prostorima.“\nKristofer Vogler (rođen 1949) je holivudski izvršni direktor, scenarista, pisac i pedagog. Tokom svoje duge i plodne karijere radio je za studije Dizni, Foks 2000, Vorner bros… Sarađivao je na scenariju za kultni Diznijev animirani film „Kralj lavova“ (1994). Njegovo najpoznatije delo „Piščevo putovanje: Mitska struktura za pisce“ doživelo je više izdanja i nalazi se na spisku obavezne literature na brojnim univerzitetima širom SAD i sveta. Ilustacije u knjizi potpisuje Mikele Montes.


Ministar u poseti treningu na Adi Ciganliji - Kajakaški savez Srbije\n05.06.2020. - 13:53 » Vesti\nMinistar omladine i sporta Vanja Udovičić danas došao u neformalnu posetu našem Savezu, gde je imao susret sa reprezentativcima koji se nalaze na pripremama u Beogradu. Ministra je u nenajavljenoj poseti ugostio prvi čovek Saveza Mirko Nišović koji ga je upoznao sa planovima i programima za naredni period.\nMinistar Udovičić je na regatnom centru na Adi Ciganliji iskoristio ovu posetu da se upozna sa selektorom dr Pavlom Jovanovim i sa kompletnim stručnim štabom kajakaške reprezentacije i razgovara sa svim sportistima posetivši ih na treningu na vodi.\n– Drago mi je da su se kajakaši vratili punom kapacitetu treninga. U razgovoru sa njima sam čuo da im najviše smeta što će ovog leta da imaju nezapamćen broj meseci bazičnih priprema, nešto na šta moderan sport nije navikao. Zbog toga mi je želјa da porazgovaram sa svim sportistima, da vidim u kakvim uslovima treniraju, kakve rekvizite imaju: od opreme i ishrane, do najbitnijih stvari kao što su čamci, vesla i teretana – istakao je ministar Udovičić.\nKao nekadašnji vrhunski sportista, ministar Udovičić naglašava da se u karijeri nije susreo sa ovako velikom pauzom u trenažnom procesu izazvanom pandemijom virusa korona:\n– Generalno savet sportistima šta da rade ne postoji. Nekim sportistima će povratak u redovan trenažni proces pasti teže, nekima lakše. U ovom trenutku najveći izazov imaju selektor i treneri koji moraju da pripreme sportiste na prvom mestu uvažavajući zdravlje svih sportista jer u nesvakidašnjim okolnostima morate više da se edukujete, da se informišete i da sagledate okolnosti i situaciju da bi sportisti što zdraviji i što spremniji se vratili u trenažni proces, naglasio je resorni ministar.\nDok je ministar Vanja Udovičić bio na Adi Ciganliji, bord Evropske kajakaške asocijacije održao je telefonsku sednicu, na kojoj je odložena odluka u vezi sa nastavkom sezone. Ministar je naglasio da postoji želja da se seniorski šampionat Evrope ponovo održi u našoj zemlji.\n– Možda apliciramo za organizaciju Evropskog prvenstva 2022. godine. Tendencija je da organizujemo što više međunarodnih takmičenja, da naši sportisti u svojim gradovima, u svojoj zemlјi, ostvaruju najbolјe moguće rezultate. Možemo da ponovimo odličnu organizaciju Evropskog prvenstva od pre 2 godine. Pokazali smo da smo odlični domaćini, zato smo i dobili poverenje da ponovo apliciramo, izneo je ambiciozne planove ministar.\nOsim takmičara, zadovolјni posetom ministra bili su i u kancelariji Kajakaškog saveza Srbije.\n– Za nas kajakaše je ovo izuzetno lep dan, u više neformalnoj poseti nas je prijatno iznenadio ministar Vanja Udovičić. Zahvalni smo na ovakvoj poseti. Nadamo se da će i ova da utiče da naši takmičari dobiju dodatnu dozu ozbilјnosti, rekao je predsednik Kajakaškog saveza Srbije, Mirko Nišović.\nNa kraju, ministar Udovičić je imao pruku za srpske kajakaše: Nadam se da će da se vrate na prošlogodišnji nivo, i nastave sa osvajanjem medalјa na najvećim međunarodnim takmičenjima.\nStruka na broju\nVetar i oblaci nad Adom Ciganlijom nisu sprečili selektora Pavla Jovanova da na prvom zajedničkom treningu posle ukidanja vanrednog stanja okupi veliku grupu takmičara. Stigli su u Beograd kajakaši iz Šapca, Bačke Palanke, Sremske Mitrovice, Novog Sada… Mogao je selektor na delu da vidi Milicu Starović, Marka Novakovića, Milenka Zorića, Marka Dragosavlјevića, Bilјanu Relić… Pored selektora Pavla Jovanova i prvog trenera reprezentacije Akoša Vereckeija, treningu su prisustvovali i ostali nacionalni treneri: Miroslav Rodić, Milan Đenadić, Đurica Levnajić i Nenad Kosijer. Na Adi su danas bili i selektori za slalom Goran Jovanović i spust Slaviša Stajović.\nBio je to trening koji je najavio povratak u normalan ritam, okuplјanje na kom su takmičari od selektora i njegovih saradnika mogli da čuju šta ih očekuje u narednom periodu.\nSrećan sam što smo posle višemesečne pauze uspeli da se okupimo zajedno, a svakako mislim da je poseta ministra danas samo dala još neku potvrdu našoj želji da se okupimo da treniramo zajedno. Mislim da je dobro što je ministar imao priliku da vidi kako se odvija trening i da porazgovara sa takmičarima u okruženju u kojem se oni nalaze satima svakog dana i na neki način se uveri kako mi radimo, naglasio je selektor Jovanov.\nZajedničkim treningom posle višemesečne pauze zadovoljna je i Milica Starović. Novosađanka je po povratku sa prvih veslačkih priprema u Turskoj provela neko vreme u samoizolaciji. Iako je trenirala tri puta dnevno, Milica naglašava da je jedva dočekala da se vrati na vodu.\n– Smatram da nisam mnogo propustila i da sam izvukla maksimum iz tog karantina i na to gledam kao da na produžene bazične pripreme. Veoma me raduje rad u grupi jer trenutno nemamo takmičenja i ne znamo kada će konkretno biti tako da mislim da će ovo okupljanje na sve nas da deluje pozitivno, naglasila je Starovićeva.\nMilica je prošle godine na Svetskom prvenstvu u Segedinu izborila normu za Olimpijske igre, koje su odložene za 2021. godinu.\n– U prvom trenutku kada sam čula da su odložene Olimpijske igre to mi je teško palo i bila sam veoma razočarana. Međutim, ubrzo smo zamenili planove za dve godine i sada nastavljamo da se pripremamo za Tokio koji je sledeće godine. Sa sportske strane mi je, naravno, bilo žao što su Igre odložene, ali mislim da je ta odluka svakako najispravnija i najpametnija, iskrena je Milica.\nNeizvesnost oko nastavka sezone\nNeizvesnost oko kalendara takmičenja i dalјe traje. Sve je veća verovatnoća da od Svetskog prvenstva nema ništa, te da će glavno takmičenje ovog leta da bude šampionat Starog kontinenta. Međutim, neki izvori pominju svetsko prvenstvo u neolimpijskim disciplinama, dok neki ne isklјučuju mogućnost organizacije jedne regate Svetskog kupa. Svetska kajakaška federacija konačnu odluku trebalo bi da donese do sredine juna. Sa druge strane, Evropska kajakaška asocijacija čeka svetsku kuću kajaka da se izjasni kako bi napravila plan pomoću kojeg bi uspela da spasi barem deo sezone.\nPredsednik Kajakaškog saveza Srbije, Mirko Nišović, održao je nekoliko puta konsultacije sa selektorom za sprint, dr Pavlom Jovanovim, selektorom za spust, Slavišom Stajovićem, selektorom za slalom, Goranom Jovanovićem, programskom menadžerkom KSS i članicom Borda EKA, Jovanom Stanojević kao i sa trenerima reprezentacije u vezi sa provizornim kalendarom nacionalnih takmičenja. S obzirom da Svetska i Evropska federacija do sada nisu objavile konačan kalendar i plan za nastavak sezone, odlučeno je da se nacionalna takmičenja u Srbiji ne održe pre 15. jula, a da se konačan kalendar formira po objavljivanju međunarodnih kalendara.


Oproštajna poseta ambasadorke Rumunije | Predsednik Republike Srbije\n30.07.2020. - 10:48\nOproštajna poseta ambasadorke Rumunije\nPredsednik Republike Srbije Aleksandar Vučić primio je danas u oproštajnu posetu ambasadorku Rumunije Oanu Kristinu Popu i zahvalio joj na značajnom doprinosu razvoju srpsko-rumunskih odnosa tokom diplomatskog mandata u Beogradu.\nPredsednik Vučić je rekao da Srbija veoma ceni podršku Rumunije u procesu pridruživanja EU, kao i konkretnu pomoć kroz prenos rumunskih iskustava iz tog procesa. On je istakao zahvalnost Rumuniji na principijelnom stavu da poštuje teritorijalni integritet i suverenitet Srbije.\nAmbasadorka Popa izjavila je da Srbija u Rumuniji ima iskrenog zagovornika proširenja Evropske unije na region Zapadnog Balkana, izrazivši uverenje da je i interes EU da Srbija što pre postane punopravna članica.\nPredsednik Vučić i ambasadorka Popa su se saglasili da su Srbija i Rumunija iskreni prijatelji i pouzdani partneri, izrazivši uverenje da će dobri politički odnosi da budu praćeni još boljim ekonomskim vezama i saradnjom u svim oblastima od zajedničkog interesa. Dvoje sagovornika su istakli da bi od najvećeg značaja bila izgradnja auto-puta ili brze saobraćajnice između Beograda i Temišvara.\nPredsednik Vučić je naglasio i značaj saradnje kroz format Kvadrilaterale, odnosno Visokog saveta za saradnju Srbije, Rumunije, Bugarske i Grčke, jer taj vid saradnje smatra veoma značajnim za razvoj dobrosusedskih odnosa i promociju politike mira i stabilnosti u regionu, kao i društveni i ekonomski razvoj Srbije.\nPredsednik Vučić je ambasadorki Popi poželeo mnogo uspeha na dužnosti šefa Delegacije EU u Crnoj Gori, koju uskoro preuzima.


Besplatan prevoz u Ouklendu tokom Svetskog prvenstva u ragbiju\nGradske vlasti u Ouklendu, prestonici Novog Zelanda i domaćinu Svetskog prvenstva u ragbiju 2011. godine, potvrdile su da će tokom takmičenja svi navijači koji pokažu svoje karte besplatno moći da koriste gradski prevoz.\nStadioni "Eden Park" i "Nort Harbor" na kojima će se odigravati mečevi prvenstva u septembru sledeće godine nalaze se na suprotnim stranama grada.\n"Eden park" se nalazi u predgrađu Ouklenda i saobraćajno je potpuno zakrčen na dane utakmica, dok se "Nort Harbor" nalazi u centru šeme gradskog prevoza.\nOrganizatori se nadaju da će ovim potezom barem 75 odsto domaćih navijača iz kola preći u autobuse gradskog prevoza tokom Svetskog prvenstva.\n"Nadamo se da ćemo ovim potezom olakšati svim navijačima put sa stadiona na stadion, kao i da ćemo pored navijača sa drugih kontinenata isto tako podstaknuti i naše sugrađane da koriste gradski prevoz", rekao je generalni menadžer organizacije turnira Najdžel Kas.


Izmješta se bespravno izgrađena crkva u Diviču\nby Admin on Wed 25 Mar 2009, 01:40\nIzmješta se Crkva u DivičuIzmještanje pravoslavne crkve, koja je bespravno sagrađena na temeljima porušene džamije u Diviču kod Zvornika, počelo je danas i trebalo bi da se završi u sedam dana. Na mjestu gdje je crkva u Diviču, bila je ranije džamija koja je srušena 1992. , a 1996. godine vakufsko zemljište je oduzela Općina Zvornik i dodijelila ga Srpskoj pravoslavnoj crkvi koja je tu izgradila crkvu.\nVlada RS-a je u međuvremenu izdala građevinsku dozvolu za lokaciju na Mlađevcu, u blizini vikend naselja kod Zvornika, na koju se izmješta sporna crkva Svetog arhiđakona Stefana. Na Mlađevcu je ozidana crkva i ostalo je još da se postave podovi, nakon čega bi bio ugrađen ikonostas i oslikavanje freskama unutrašnjosti tog vjerskog objekta. Izmještanje ove crkve se vrši na osnovu ranijeg dogovora predstavnika Srpske pravoslavne crkve i Islamske zajednice, a u rješavanje ovog pitanja bila je uključena i Općina Zvornik.\nIzmještanje crkve na novu lokaciju koštat će oko 380.000 KM, a prema dogovoru SPC-a i Islamske zajednice, radove će finansirati Islamska zajednica, javili su mediji u RS-u.


Poboljšanje energetske efikasnosti domovima zdravlja u Crnoj Gori\nPoboljšanje energetske efikasnosti u domovima zdravlja u Crnoj Gori\nMinistarstvo ekonomije Crne gore je obezbedilo više od 800.000 evra za poboljšanje energetske efikasnosti pet zgrada zdravstvenih ustanova, saopštilo je to ministarstvo. Ukupno 846.000 evra će biti uloženo u tri doma zdravlja i dve zdravstvene stanice u okviru projekta „Energetska efikasnost u Crnoj Gori“.\nRadovi na domovima zdravlja Nikšić, Kolašin i Andrijevica i zdravstvenim stanicama Petnjica i Murino su započeti i treba da budu završeni do kraja avgusta.\nUkupna vrednost ovogodišnjih radova je 725.000 evra dok je za prošlogodišnje radove na na adaptaciji termo-tehničkih instalacija sa elektro instalacijama utrošeno 121.000 evra.\nSvi radovi imaju za cilj unapređenje energetskih karakteristika tih zgrada a namera ministarstva je da svih pet zgrada zdravstvenih ustanova budu u potpunosti energetski adaptirani, odnosno da se znatno poboljšaju uslovi za pacijenate i rad medicinskog osoblja.\nVlada Crne Gore je počela projekat Energetska efikasnost u Crnoj Gori (MEEP), 2009. godine, i do sada je energetski adaptirano 11 zdravstvenih, 8 obrazovnih ustanova i jedan studentski dom. Ukupna vrednost tih radova je oko 8,7 miliona evra, podseća se u saopštenju ministarstva.\nProjekat MEEP je usmeren na povećanje energetske efikasnosti a radovi su izvođeni radi na zameni fasadne stolarije, postavljanju spoljne toplotne izolacije, poboljšanju unutrašnjeg osvetljenja, modernizaciji ili potpunoj zameni kotlarnica i modernizaciju sistema grejanja i na modernizaciju sistema za sanitarnu toplu vodu.\nCrnogorske vlasti finansiraju ovaj projekat, koji je namenjen unapređenju energetske efikasnosti i komfora u javnim objektima, novcem iz zajma od Međunarodne banke za obnovu i razvoj u iznosu od 11,5 miliona evra.\nVlada Crne Gore je podelila odgovornost za realizaciju ovog projekta tako da je ministarstvo zdravlja zaduženo za poboljšavanje energetske efikasnosti u zdravstvenim objektima a ministarstvo prosvete za sprovođenje projekta u obrazovnim ustanovama uz koordinaciju Direktorata za energetsku efikasnost Ministarstva ekonomije.\nProjekat treba da bude završen do marta 2018. godine.\nPočetna » Vesti » Energetska efikasnost » Poboljšanje energetske efikasnosti u domovima zdravlja u Crnoj Gori


Tasovac: Decentralizacija kulutre prioritet u 2016. godini\nNEGOTIN - Ministar kulture i informisanja Ivan Tasovac najavio je da će u narednoj godini jedan od prioriteta tog ministarstva biti decentralizacija kulutre, ali ne na birokratski način.\nGovoreći u Negotinu, povodom jubilarnih 50. Mokranjčevih dana, Tasovac je rekao da je u poslednjih godinu dana pripreman projekat "Gradovi u fokusu", da će do kraja meseca on biti promovisan, a da je ideja da lokalne samouprave sagledaju kapacitete svojih institucija, svog civilnog sektora, kreativnih ljudi i da onda oni apliciraju ka Ministarstvu kulture i informisanja za dodatna sredstva.\nOn smatra da će se time otvoriti jedna potpuno nova stranica, a da poenta decentralizacije nije u tome da sada predstave iz, recimo, Beograda i Novog Sada gostuju po Srbiji.\nPotrebno je da se onaj potencijal koji ima Srbija, gradovi i institucije u Srbiji, učini vidljivijim.\n"Tu je jako velika odgovornost medija i zato mislim da je zapravo dobro što se Ministarstvo kulture i informisanja nalazi na jednom mestu", rekao je Tasovac.\nOn je poručio i da sa daleko više pažnje Srbi treba da budu svesni onoga što imaju i da se potrude da se što više ljudi sa tim i upozna.\nObilazeći Mokranjčevu rodnu kuću, ministar je rekao da bi Srbe drugi upoznali i poštovali na način na koji misle da im pripada, pre svega moraju upoznati i poštovati sami sebe, i svoju prošlost, ali i svoju sadašnjost.\n"Za mene je svaki dolazak u Mokranjčevu rodnu kuću jedan krajnje emotivan momenat, ne samo zato što sam prve korake muzičke napravio u Muzičkoj školi Mokranjac i zato što me to ime prati čitavog života, već što je Mokranjac zapravo za srpsku muziku ono što je Vuk Karadžić bio za jezik", poručio je ministar kulture.


Novljanima za Novu pjevaju Georgiev i Van Gogh – Plus Radio\nHome / Zanimljivosti / Novljanima za Novu pjevaju Georgiev i Van Gogh\nNovljanima za Novu pjevaju Georgiev i Van Gogh\nBy Plus Radio on 09/10/2017 Vrijeme: 08:31\nNakon Kotora i Tivta, i Herceg Novi je objavio bogat novogodišnji program, koji će trajati od 30. decembra do 2. januara. Naime, tokom novogodišnjih praznika na Trgu Nikole Đurkovića nastupiće poznati bubnjar Dragoljub Đuričić potpomognut svojim bendom Balkanska lavina, te poznati beogradski pop-rock sastav Van Gogh, hercegnovski kantautor Vlado Georgiev i Boka bend, ali i beogradski sastav Tropico bend, saopštili su iz turističke organizacije ovog grada.\nProgram počinje 30. decembra manifestacijom Dječija nova godina, tokom koje će najmlađe, poklonima i adekvatnim programima, zabavljati Djeda Mraz i novski umjetnici. Potom će koncert na Trgu Nikole Đurkovića imati Dragoljub Đuričić i Balkanska lavina, a Nova 2018. godina će se na hercegnovskom glavnom trgu dočekati uz Vlada Georgieva, dok će kao predgrupa nastupiti hercegnovski sastav Boka bend. Prvog dana 2018. godine takođe na trgu će svoj koncert održati poznati beogradski pop-rock sastav Van Gogh, dok će 2. januara nastupiti sastav Tropico bend takođe iz Beograda.\nDoček Nove 2018. godine upotpuniće i hercegnovske klape koje će na trgu imati cjelodnevni program 31. decembra i 1. i 2. januara, a novina je i činjenica da je Turistička organizacija obezbijedila da se tokom tih dana za posjetioce dijele besplatno vino, pivo, sokovi i girice.\nČetvorodnevni program dočeka Nove 2018. godine Turistička organizacija Herceg Novi organizuje u saradnji sa opštinom ovog grada.\nDoček Nove 2018. godine upotpuniće i hercegnovske klape koje će na trgu imati cjelodnevni program 31. decembra i 1. i 2. januara, a novina je i činjenica da je Turistička organizacija obezbijedila da se tokom tih dana za posjetioce dijele besplatno vino, pivo, sokovi i girice\n← Previous Story Budva: Za doček Bijelo dugme, Bajaga…\nNext Story → STIŽE PETAK 13. A SA NJIM I NOVO PROROČANSTVO: